Partizan pobedio, Stojke se razbesneo u finišu! - Sportske.net\nBilo je opet problema u odbrani za crno-bele, brzo ispušteno vođstvo, ali je Suma u nastavku uspeo da ipak donese tri boda Partizanu.\nPoluvreme - Nova Partizanova neozbiljnost, ekspresno prokockana prednostNije samo Lutovac, Partizan sa još jednim ''džokerom s klupe'' od prvog minuta! (SASTAVI)Partizanovih prolećnih 11, jednačina sa koliko nepoznatih?Spremaju se bolne odluke u Partizanu!Potvrđeno, ovo je Miloševićev plan u Partizanu!\nFudbaleri Partizana ostvarili su trinaestu pobedu od početka ove sezone u Linglong Superligi.\nOni su danas u 20. kolu kao gosti savladali Rad na Banjici rezultatom 2:1 i približili se vodećoj Crvenoj zvezdi na 11 bodova zaostatka.\nPrvih dvadeseak minuta ove utakmice nije donelo kvalitetan fudbal, ali kako se bližio kraj prvog poluvremena bilo je sve više sadržaja.\nU par navrata Sejduba Suma je bio kreator obećavajućih akcija, ali izostajala je preciznija završnica u situacijama kada je želeo da asistira Umaru Sadiku.\nIpak, u 33. minutu Partizan je bolju igru uspeo da kruniše vođstvom. Akcija je tekla po desnoj strani, Lutovac je odlično centrirao, a Sadik udarcem glavom smestio loptu u desni ugao gola domaćih - 0:1.\nMeđutim, samo minut kasnije dekoncentracija i konfuzija u odbrani Partizana, nesporazum Ostojića i Stojkovića, na kraju golman i kapiten Partizana jedva stiže loptu da je izbije u korner.\nA posle kornera, Rad stiže do izjednačenja. Milošević je odlično izveo udarac iz ugla, Riznić i Zdjelar su bili u skoku, i jedan i drugi su zakačili loptu koja na kraju završava u gornjem levom uglu Stojkovićevog gola - 1:1.\n(Golovi iz prvog poluvremena OVDE).\nTim rezultatom se ušlo u drugo poluvreme, a posle osam minuta igre u nastavku, Sejduba Suma donosi novu, ispostavilo se i ključnu prednost Partizanu. Slobodan Urošević je pravovremeno centrirao sa leve strane, lopta je zakačila jednog igrača Rada, ali Suma je sve to odlično ispratio i levom nogom, iz prve, pogodio levi donji ugao - 1:2.\nDo kraja, Partizan je imao još nekoliko izglednih prilika, ali Sadik, Suma, Urošević nisu uspevali da obezbede komotniju završnicu crno-belima.\nNa drugoj strani, ni Rad nije bio bezopasan, a u dva navrata je Bojan Ostojić odličnim postavljanjem uspevao da izblokira njihove pokušaje.\nU nadoknadi vremena još jedna loša reakcija odbrane Partizana, srećom po crno-bele domaći su bili neprecizni, a golman Stojković je bes iskalio udaranjem nogom u stativu.\nRad: Marković - Milošević, Jagodić, Bašanović, Petrović - Šaka, Busnić - Ilić (od 56. minuta Bjedov), Riznić (od 72. Kovačević), Stević - M. Trifunović.\nPartizan: Stojković - Lutovac, Ostojić, S. Pavlović, Urošević - Zdjelar, Natho (Šćekić od 75.) - F. Stevanović (od 63. minuta Tošić), Suma, Asano - Sadik (Ivanović od 86.).


Uloga Turske najveći problem Amerike na Balkanu - Klix.ba\nBiH Uloga Turske najveći problem Amerike na Balkanu\nUloga Turske najveći problem Amerike na Balkanu\n3.12.2010. u 21:25\nNajveći strateški problem Amerike na Balkanu je uloga Turske, koja preko svog čovjeka Harisa Silajdžića pokušava nastupiti sa neootomanske pozicije na Balkanu i Bliskom istoku - navodi se u depeši američkog ambasadora iz Ankare od prvog januara ove godine, koja je poslata u State Departmenta pod nazivom "Ankara87", a objavljena na stranici "WikiLeaksa".\nUpoređujući ta turska nastojanja kao "ambicije Rolls-Roycea", ali sa resursima "Rovera'", ambasador piše da, svjesni da nemaju vlastite resurse za tu politiku, moraju pronaći "vlastitog potrčka u liku Harisa Silajdžića, Miš' Ala ili Ahmedinedžada, koji će biti srećni da zastupaju Tursku u njihovoj misiji", pišu sutrašnje "Nezavisne novine".\nList ocjenjuje zanimljivim da su Amerikanci još u decembru 2006. godine smatrali da predsjednik Srbije Boris Tadić podržava ulazak Srbije u NATO, iako je zvanična politika te zemlje vojna neutralnost.\n"Fried (Daniel Fried), tadašnji pomoćnik sekretara SAD, odlučio je da ponudi Partnerstvo za mir Srbiji kako bi podržao demokratske snage u dolazećim izborima, jer je predsjednik Tadić dao snažno obrazloženje u korist evroatlantske budućnosti Srbije", piše u depeši od 12. decembra 2006. godine, koja je poslata iz Pariza.\nU drugoj depeši iz 2005. godine, koju je poslala Ambasada u Rimu, saznaje se da je Vlada SAD razmišljala da za poziciju visokog predstavnika u BiH te godine da podršku Italijanki Lauri Mirahian.\n"Službenici State Departmenta i Ambasade koji su se sreli s njom vjeruju da ona dijeli naše poglede u vezi sa budućnošću regiona", piše u depeši.


"Studentske droge" - šta je to?\n„Studentske droge“ – šta je to?\nDa li vam se nekad desilo da vam se nagomila gradivo, pa pod hitno morate da upamtite veliku količinu informacija – bilo da se radi o tome da popravljate lošu ocenu ili očekujete kontrolni ili ispitivanje vrlo uskoro i nadate se da do loše ocene neće doći? Kome se to nije desilo (izuzev onima koji uvek uče vrlo redovno – a njih ima zanemarljivo malo)? Verovatno ste u takvoj situaciji morali da učite do kasno u noć i želeli da postoji neka tableta koja bi vas održala budnim. Možda ste i čuli da postoje takve tablete koje bi vas održale budnim i pomogle vam da se koncentrišete – ali bolje bi vam bilo da s takvima ne eksperimentišete. O čemu se radi?\nU Americi, studenti koji imaju problema s koncentracijom (ovde govorimo o medicinskom problemu poremećaja koncentracije, dovoljno jakom da ste prinuđeni da potražite lekarsku pomoć) mogu da na recept dobiju lekove koji će im povećati koncentraciju. Dok se taj lek uzima samo na preporuku lekara i na osnovu recepta koji vam je on dao, stvar je u redu – međutim, zloupotreba ovakvih lekova dovela je do toga da ih nazivaju studentskom drogom.\nNaime, mnogi studenti u Americi koji nemaju medicinskih problema s koncentracijom tvrde da im ovi lekovi pomažu da dok uče budu budni i usredsređeni. Međutim, oni te lekove uzimaju na svoju ruku i ne obraćaju pažnju na propisanu dozu, što nekad dovede do veoma ozbiljnih zdravstvenih problema. Neki od njih su nesanica, nervoza, anksioznost, premor, pa čak i srčana aritmija (da, kod mladih i inače zdravih ljudi!). Lekari urgiraju da se odustane od ovakve zloupotrebe lekova i predlažu studentima da uče ranije, kad im neće ni biti potrebne hemijske supstance da ih održe budnim.\nDakle, ako vam nekim slučajem, preko poznanika, rođaka ili prijatelja padnu šaka ovakve tablete „koje će vam garantovano pomoći u učenju“, bolje bi bilo da ih ne uzimate. Učiti na vreme je znatno zdravija taktika – a čak je i loša ocena bolja nego mogućnost trajno narušenog zdravlja.


Android aplikacija će omogućiti korisnicima da brzo obrišu poslednjih 15 minuta istorije pretraživanja\nGoogle je počeo da uvodi novu funkciju\nPotražite opciju „Delete last 15 minutes“\nGoogle je potvrdio da kompanija zaista uvodi svoju opciju „brzo brisanje“ u Google aplikaciji za Android i da se očekuje da će biti dostupna svima koji koriste aplikaciju u narednih nekoliko nedelja. Da biste proverili da li ste primili ažuriranje, sve što treba da uradite je da otvorite Google-ovu Android aplikaciju, dodirnete svoju sliku profila i potražite opciju „Delete last 15 minutes“.\nPomoću ove funkcije možete lako da obrišete svoju najnoviju istoriju pretrage sa nekoliko dodira. Vredi napomenuti da je Google prvi najavio da će uskoro predstaviti funkciju koja će omogućiti korisnicima da brzo izbrišu poslednjih 15 minuta svoje istorije pretrage jednim dodirom iz menija Google naloga na godišnjoj konferenciji za programere, I/O 2021. Ova funkcija je stigla u Google-ovu aplikaciju zasnovanu na iOS-u u julu. U to vreme, kompanija je rekla da će to uvesti u svoju Android aplikaciju i veb kasnije tokom godine.\nGoogle je očigledno propustio rok za 2021. i nakon dugog čekanja, konačno je uveo ovu funkciju svojim korisnicima Android aplikacije. Za neupućene, brisanje poslednjih 15 minuta istorije pretrage nije jedina opcija koju Google pruža svojim korisnicima. Kompanija takođe omogućava korisnicima da automatski izbrišu svu svoju istoriju pretrage nakon tri meseca, 18 meseci i nakon 36 meseci.\nNovine: Twitter testira dve nove funkcije!\nMobilne aplikacije u službi savremenog čoveka\n3 pravila da vam baterija na telefonu duže traje!\nNova verzija Appleovog iOS-a prepoznaje vas i kad nosite masku\nKorisne prečice u pretraživaču Chrome na Androidu\nOtvara se era "nevidljivog računarstva": Kalifornijska kompanija kreira pametna sočiva (VIDEO)\nandroid Aplikacija brisanje novina\nLudilo na Apeninima! Kod Riminija pretučena devojčica - u RImu maloletnici napali dvojicu tinejdžera sa invaliditetom


Direktan izbor gradonačelnika Istočnog Sarajeva - Glas Srpske\nSrna 18.02.2020 21:37\nBANjALUKA - U novom Zakonu o gradu Istočno Sarajevo, koji se na prijedlog Kluba poslanika SNSD-a donosi po hitnom postupku, predviđeno je da gradonačelnika tog grada direktno ili neposredno na izborima biraju građani na period od četiri godine u skladu sa izbornim propisima, rekao je poslanik SNSD-a Miroslav Vujičić.\nU obrazloženju se ponavlja da se u svim gradovima i opštinama Srpske gradonačelnik, odnosno načelnik opštine, bira neposredno ili direktno na izborima, a jedino u gradu Istočno Sarajevo indirektno većinom glasova ukupnog broja odbornika Skupštine grada u skladu sa Izbornim zakonom Republike Srpske i Izbornim zakonom BiH.\n“Zakonom o lokalnoj samoupravi data su velika ovlašćenja gradonačelniku, odnosno načelniku, pa je logično da građani sami neposredno biraju gradonačelnika. Gradonačelnik predlaže i gradsku upravu i rukovodi njome, čime se njegova odgovornost povećava”, navodi se u tekstu prijedloga zakona.\nPrijedlogom izmjena zakona predviđeni su oblici neposrednog učešća građana u ostvarivanju lokalne samouprave - građanska inicijativa, zbor građana i referendum, a navedeno je i da područje grada Istočno Sarajevo čine područja šest opština Sokolac, Istočni Stari Grad, Pale, Istočno Novo Sarajevo, Istočna Ilidža i Trnovo.\nOn je ocijenio da je to važan grad na istoku Srpske, te da priču oko donošenja ovog zakona nije trebalo svoditi samo na neposredan izbor gradonačelnika.\nPotpredsjednik Narodne skupštine Željka Stojičić zaključila je današnje zasjedanje koje će biti nastavljeno sutra poslaničkom raspravom o Prijedlogu zakona o gradu Istočno Sarajevo, po hitnom postupku.\nPoslanici će razmatrati i Prijedlog zakona o izmjeni Izbornog zakona Republike Srpske, po hitnom postupku, na prijedlog Kluba poslanika SNSD-a, kao i Prijedlog zakona o posebnom postupku eksproprijacije radi izgradnje auto-puta i gasovoda dionice Vukosavlje - Brčko i Brčko - Rača, po hitnom postupku.


Jasmin Badžak uspješno oporavljen od virusa COVID-19 – FK Željezničar\nJasmin Badžak uspješno oporavljen od virusa COVID-19\nJasmin Badžak, potpredsjednik Upravnog odbora FK Željezničar, nakon provedenog vremena u izolaciji obavio je novo testiranje na virus COVID-19, a test je pokazao negativan rezultat.\nPodsjetimo, Jasmin Badžak je na prve znake sumnje započeo sa boravkom u samoizolaciji. Uslijedilo je testiranje na virus koje je potvrdilo da je potpredsjednik pozitivan na COVID-19, a potom i nastavak boravka u izolaciji. Badžak je jučer obavio novo testiranje na virus, a na sreću test je pokazao negativan rezultat.\nFK Željezničar i Jasmin Badžak ovom prilikom se zahvaljuju svim sportskim prijateljima, navijačima i sponzorima na znacima podrške u proteklom periodu, te potpredsjednik Kluba poručuje da se još jači vraća na redovne aktivnosti na privatnom poslu i u FK Željezničar.\nMolimo sve građane da se pridržavaju uputa stručnjaka kako bismo ovu situaciju prebrodili što brže.


Violinistkinja Jovana Raljić: Pripreme za koncerte u Aziji i Americi - Glas Srpske\nDejan Jovičić 06.05.2020 08:28\nBEČ - Banjalučka violinistkinja Jovana Raljić period izolacije provela je u Beču odakle tokom jeseni planira da krene na turneju po Evropi, Aziji i Južnoj Americi.\nMeđu prvim nastupima koji je očekuju su koncerti u Litvaniji, Holandiji, Španiji i Češkoj u organizaciji ansambla “Wiener Kammersymhpnie” koji čine najtalentovaniji bečki muzičari.\n- Početkom godine sam se uveliko pripremala i za nastupe u 17 gradova u Kini, koji je trebalo da budu održani u maju, ali tada se još nije očekivala pandemija ovolikih razmjera. Nadam se da će ti nastupi ipak biti održani, baš kao i moj solistički koncert koji je trebalo da bude održan pod pokroviteljstvom grada Beča. U planu su i koncerti sa jednom agencijom koja sarađuje sa Stefanom Milenkovićem a prvi nastup planiran je tokom ljeta u Hrvatskoj - kaže Raljićeva.\nOna je početkom godine imala nekoliko uspješnih nastupa, među kojima se izdvajaju novogodišnji koncerti širom Austrije sa kamernim orkestrom “Alegro Viva”.\nIstiče i jubilej povodom desetogodišnjice postojanja simfonijskog orkestra “Klangvereinigung” u Beču gdje je u februaru ove godine bila prva violina na koncertu u prestižnoj dvorani “Wiener Konzerthaus”.\n- Posljednjih šest mjeseci bilo mi je ispunjeno brojnim uspješnim nastupima, a u posebnom sjećanju mi ostaje solistički koncert u Banskom dvoru u Banjaluci gdje sam u oktobru nastupila sa izvrsnim pijanistom Hafez Babahashijem iz Irana. Veoma sam srećna što sam sarađivala i sa dirigentom Alejandrom Posada iz Argentine na koncertu u novembru u Beču gdje sam izvodila simfonijska djela vezana za kulturu Južne Amerike – kaže Jovana.\nDodaje da ima brojne pozive za koncerte na poziciji koncertmajstora gdje planira da nastupi širom Austrije u pratnji simfonijskog orkestra “Wiener Possinohonie” sa repertoarom od baroka do moderne muzike 21. vijeka.\n- Dobila sam i poziv od čuvene Bečke filharmonije na audiciju za prvu violinu ovog prestižnog orkestra gdje sam uvrštena u najuži izbor među četiri kandidata, od nekoliko stotina prijavljenih muzičara. Ovo je za mene velika privilegija i jedno od najvažnijih priznanja u karijeri - smatra Raljićeva.\nKaže da željno iščekuje da ponovo stane pred publiku jer joj mnogo nedostaju koncerti, ali neće nastupiti sve dok se ne steknu potrebni uslovi.\n- Izolacija je jako teško uticala na sve nas umjetnike jer je dodir sa publikom jedan od osnovnih elemenata našeg stvaralaštva. Trudila sam se da ovaj period provedem radno, eksperimentišući sa violinom i pjevanjem, a povremeno sam i trenirala u kućnim uslovima. Nadam se da kriza polako ostaje iza nas i da ću uskoro imati priliku da ponovo iskažem svoje emocije na violini - ističe Raljićeva.\nJovana Raljić planira saradnju sa “Lada bendom” koji je popularan u Austriji u okviru njihovog projekta “Love knows no borders”. U planu je snimanje pjesme i na srpskom jeziku koja će biti promovisana širom Republike Srpske. Pop numeru pisaće muzičar i tekstopisac Stefan Sontagbauer, a Raljićeva će pjesmu prevesti na srpski jezik.


Plesni klub "Mladost" Beograd - Sportski portal Srbije\nŠkola radi u okviru Plesnog centra Mladost koji je jedini plesni centar te vrste na Balkanu. Pored salse u Plesnom centru možete uciti showdance, hip-hop, breakdance, balet, irski ples, orijentalne plesove, latino pleseove, argentinski tango, balet i americki step.\nInstruktori salse su Vladimir Šukovic i Jelena Lazarevic. Škola salse u svom programu polaznike uci salsu, bachatu, merengue, reggaeton, cuban mambo, cuban cha-cha, rueda de casino, salsa shines, salsa styling, linijske plesove. Cilj nam je da se što lepše zabavite i da za što krace vreme postanete dobar partner/ka i osoba sa kojom žele svi da igraju u plesnim klubovima.\nU okviru centra radi nekoliko skola plesa popust http://www.salsaprimera.com/\nPlesni klub "Mladost" Beograd Prikaz sportskog kluba Plesni klub "Mladost" Beograd u sportskom adresaru na portalu BesplatanSport.com\nplesni klub, plesni centar, ples, skola plesa, salsa, latino, trbusni ples, dzez balet\nBroj pregleda: 12,276


Vulin: Oni koji ćute o "Velikoj Albaniji" treba da ćute i kada Srbi zajedno donose odluke - Politika - Dnevni list Danas\nPočetna » Vesti » Politika » Vulin: Oni koji ćute o „Velikoj Albaniji“ treba da ćute i kada Srbi zajedno donose odluke\nMinistar unutrašnjih poslova Aleksandar Vulin izjavio je danas da je kosovski premijer u intervjuu za Al Džaziru „još jednom otkrio ono što se zna“ da Albanci prave „Veliku Albaniju“ i da ih ne zanima šta drugi o tome misle, saopštio je MUP.\nVulin koji Albance naziva „Šiptarima“ dodao je i da prave i vojsku Kosova koju prema Rezoluciji 1244 Saveta bezbednosti UN nemaju pravo.\n„Kada Kurti najavljuje referenduma za ujedinjenje Kosova i Albanije, EU ćuti, NATO se ne oglašava, a Kvinta je neobaveštena. Kada Srbi kažu da će se kroz ‘srpski svet’ politički i kulturno objedinjavati, onda se svi oglase i traže da se svaka ideja objedinjavanja Srba zabrani i kazni, a nosioci ideje izbace iz političkog života i stave pod sankcije“, istakao je Vulin.\nOn je poručio da oni koji ćute o „Velikoj Albaniji“ treba da ćute i kada Srbi zajedno donose odluke o najbitnijim nacionalnim pitanjima i da treba da nauče da sve što dopuste Albancima, neće moći da zabrane Srbima“.\nKurti je u intervjuu rekao da su ljudi u Albaniji i na Kosovu jedna nacija, ali dve države, a na pitanje zašto bi se premijer suverene zemlje koja se toliko borila za nezavisnost želeo da se njegova zemlja spoji s drugom, rekao da nikada nezavisnost Kosova nije video kao distanciranje od Albanije, već distanciranje od Srbije.\nAleksandar VulinAljbin KurtiKosovo i MetohijaBeograd\n2 reagovanja na “Vulin: Oni koji ćute o „Velikoj Albaniji“ treba da ćute i kada Srbi zajedno donose odluke”\n25. septembra 2021. u 16.05\nProsto je fascinantno da ovakav lik može biti ministar.\n26. septembra 2021. u 00.46\nSrbi ne donose odluke zajedno.


TIMONIJE: Crna Gora može biti primjer pozitivnog razvoja ako pokaže političku volju i primi pomoć – Portal Luca\nTIMONIJE: Crna Gora može biti primjer pozitivnog razvoja ako pokaže političku volju i primi pomoć\nCrna Gora može biti primjer pozitivnog razvoja ako za to pokaže političku volju i primi neophodnu pomoć i podršku, ocijenio je ambasador Francuske, Kristijan Timonije.\nOn je, u intervjuu za Glasnik Privredne komore (PKCG), kazao da klimatski i zdravstveni izazovi zahtjevaju izražajniju solidarnost i stvaraju razvojne mogućnosti kakvih do sada nije bilo.\n“Nije u pitanju vizija Balkana kao rezervoara jeftine radne snage u našu korist, već vizija izgradnje istinskog ekosistema koji uzima u obzir sve prednosti regiona uz očuvanje njegove ravnoteže i životne sredine, pri čemu se ne odustaje od razvoja koji pruža mogućnosti njegovim mladim ljudima i stručnjacima”, rekao je Timonije u odgovoru na pitanje šta je razlog intenziviranja ekonomskog uticaja Francuske u regionu.\nFrancuska agencija za razvoj (ADF) će, u okviru strategije za Zapadni Balkan, u ovoj godini započeti aktivnosti u Crnoj Gori projektom vrijednim 50 miliona eura.\n“Angažovanje Francuske razvojne agencije u regionu je inicirao predsjednik Emanuel Makron kako bi na konkretan način potvrdio volju Francuske da doprinese ekonomskom i socijalnom napretku Zapadnog Balkana. Sporazum o aktivnostima Francuske razvojne agencije u Crnoj Gori potpisali su u Parizu francuski državni sekretar za evropske poslove i ministar vanjskih poslova Đorđe Radulović”, naveo je Timonije.\nTom prilikom potpisan je prvi projekat Francuske razvojne agencije na Balkanu u saradnji sa Investiciono-razvojnim fondom (IRF) kojim se podržavaju investicije namijenjene ciljevima održivog razvoja.\n“Ta finansijska pomoć u iznosu od 50 miliona eura po povlašćenoj stopi dio je politike francuskog sistema državne pomoći zemljama u razvoju i propraćena je subvencijom za tehničku pomoć od 400 hiljada eura u korist IRF-a i njegovih klijenata. Ta sredstva će biti namijenjena inovativnim malim i srednjim preduzećima za podršku razvoju ‘zelenih projekata’, kao i ranjivim kategorijama”, naveo je Timonije.\nOn smatra da je to značajno tim prije što je zemlja počela da razvija strategiju inovativne djelatnosti koja počiva na primjenjenom istraživačkom radu.\n“Nadamo se da ćemo, nakon sastanka ministra Radulovića sa našom ministarkom za visoko obrazovanje, istraživanje i inovacije, moći da podržimo ovakav pristup budućnosti”, dodao je Timonije.\nOn je, govoreći o utiscima o Crnoj Gori, kazao da je nakon 20 godina od njegovog posljednjeg boravka, konstatovao značajan razvoj do koga je došlo uz podršku Evropske unije, međunarodnih investitora i lokalnih aktera, posebno u oblasti turizma.\n“Takođe, mogu da konstatujem rizike koje povlači turistička monokultura i koji su još izraženiji zbog pandemije koja je snažno pogodila zemlju čiji prihodi od turizma učestvuju u bruto domaćem proizvodu sa više od 11,6 odsto, a indirektno 22 odsto. Bio sam, isto tako, iznenađen prilično neravnomjernim razvojem kako na socijalnom tako i na teritorijalnom planu”, naveo je Timonije.\nRazvoj masovnog turizma, kako smatra, otvara pitanja koja se tiču ekologije i klimatske odgovornosti, koja danas zauzimaju centralno mjesto u međunarodnim razgovorima.\n“Francuska, kao najposjećenija turistička destinacija u svijetu, čiji su državljani istovremeno među najbrojnijim turistima u Crnoj Gori, mogla bi da ponudi svoju ekspertizu i učestvuje u njenom novom razvoju. Postoji mnogo toga što se može uraditi u pogledu bolje socijalne i ekonomske usklađenosti i zaštite životne sredine čime će se postići brži napredak Crne Gore na njenom putu ka članstvu u EU”, ocijenio je Timonije.\nOn je, odgovarajući na pitanje na koji način može doprinijeti intenzivnijoj saradnji pivrednika dvije zemlje, kazao da je sigurno da profesionalna i argumentovana angažovanost stručnih instanci najviše doprinosi promovisanju potencijala i boljem uzajamnom poznavanju, ali isto tako i povjerenju koje je bitno za svijet biznisa.\n“Ono će biti još snažnije ukoliko vlasti dobronamjerno nastave sa konkretnim primjerima u pogledu transparentnosti, borbe protiv korupcije i organizovanog kriminala. Francuska ambasada je podržala, 2017. godine, osnivanje Udruženja francusko-crnogorskih preduzeća, koje broji 45 članova od kojih su 19 francuska preduzeća, kao instance dijaloga i informisanja, vrlo aktivne u razvijanju naše saradnje”, kazao je Timonije.\nOn je naveo da sa nestrpljenjem očekuju trenutak kada će zdravstvena situacija omogućiti da ponovo pokrenu aktivnosti B2B ili krenu sa sektorskim sastancima, u saradnji sa njihovim regionalnim ekonomskim kancelarijama u Beogradu i Sofiji.\n“Imajući u vidu veličinu crnogorskog tržišta, ovaj regionalni pristup je važan, naročito za naša velika preduzeća. Takođe, od značaja je i učešće crnogorskih organizacija na francuskim sajmovima”, zaključio je Timonije.\nPovezane teme:Kristijan Timonije\nMINISTARSTVO ZDRAVLJA: Francuska donirala opremu od 115.000 eura\nUCG: Ambasador Francuske posjetio Univerzitet Crne Gore


Na ovim sajmovima je predstavljena kompletna ponuda grada Bara, naša obala kako morska tako i jezerska, a zainteresovanoj javnosti je podijeljen promotivni materijal. Tokom predstavljanja na sajmu, poseban akcenat je stavljen na aktivan odmor, gastro i vinsku ponudu našeg grada, kulturni sadržaj. Takođe, akcenat je stavljen i na povoljne hotelske aranžmane i ponudu privatnog smještaja za ljetnju turističku sezonu, kao i na manifestacije koje nas očekuju u narednom periodu.\nNa sajmu turizma u Nišu učestvuje 120 izlagača iz pet zemalja, a u sklopu promocije prvog dana sajma upriličena je radna večera sa predstavnicima turističkih agencija i najeminentnijih medija Srbije, koju su Turističke organizacije Budve i Bara organizovale u saradnji sa Ambasadom Crne Gore u Beogradu. Večeri su prisustvovali i ambasador Crne Gore u Beogradu, Branislav Mićunović sa saradnicima, kao i direktor Nacionalne asocijacije turističkih agencija Srbije, Aleksandar Seničić.\nSajam turizma u Banja Luci ove godine okupio je 159 izlagača, a očekuje se više od 15.000 posjetilaca. Pored Turističke organizacije Bara, svoju ponudu na ovom tržištu predstavljaju lokalne turističke organizacije Podgorice, Herceg Novog i Budve koja je nosilac nastupa na ovom sajmu..\nPredstavljanje turističke ponude Bara u okviru regionalne promocije za ljetnju turističku sezonu se nastavlja od ponedjeljka u saradnji sa Turističkom organizacijom Budve na prezentaciji u Sarajevu.


Zimski san - Java ili košmar za Stojanovića? - Sportske.net\nZimski san - Java ili košmar za Stojanovića?\nI dalje je neizvesno da li će Slaviša Stojanović voditi Zvezdu i u prolećnom delu sezone, od Dragana Džajića, čini se ima pordšku, ali sam trener ističe da će znati više o svojoj budućnosti tek nakon sastanka sa upravom\nTrener fudbalera Crvene zvezde Slaviša Stojanović ističe da će se početkom nedelje sastati sa čelnicima kluba i da je će oni odlučiti kakav je njegov dalji status.\n"Na početku je bio dogovor da popričamo nakon polusezone, da vidimo gde smo. Svako želi da sazna što pre kakav mu je dalji put i nadam se da će to da bude što pre jer već treba da se sprema dalji rad, mnogo toga. Za trenera odmor nikada nije odmor, već je uvek aktivan", rekao je Stojanović novinarima na stadionu Zvezde.\nCrveno-beli su jesenji deo prvenstva završili na drugom mestu sa bodom manje od Partizana, u Kupu su eliminisani u četvrtfinalu, dok su u kvalifikacijama za Ligu Evropa ispali u trećem kolu.\n"Još treba sve da se slegne, ali mislim da je bilo relativno dobro, ako uzmemo u obzir šta se sve dogđalo u poslednjih šest meseci. Ali, za konkretnije stvari mora da se napravi analiza i da vidimo gde možemo bolje", kazao je Stojanović.\nOn je rekao da više ne želi da srlja sa izjavama već da mora da se smiri i da se odmori.\n"Prvi i jedini plan je da se konačno malo smirim i odmorim, kao i da ne srljam sa bilo kakvim izjavama. Toga ću da se držim", rekao je Stojanović, koji se posle jučerašnje utakmice poslednjeg kola Super lige protiv Vojvodine upustio u polemiku sa novinarima.\nTrener je istakao da smatra da Zvezda može da osvoji titulu ove sezone, ali da su ekipi potrebna pojačanja.\n"Naravno da smatram da možemo da osvojimo titulu, ali su nam potrebna pojačanja na pozicijama gde se vidi da smo deficitarni. Moramo da se dobro spremimo, pojačamo konkurenciju u timu i da se ovi igrači koji su tu podignu na viši nivo", naveo je Stojanović.\nZvezda je u subotu, u poslednjem kolu jesenjeg dela sezone pobedila Vojvodinu sa 2:1, golom Dragana Mrđe u sudijskoj nadoknadi vremena.\n"Šta reći, scenario koji se retko viđa srećom je otišao na našu stranu. Svi igrači su dali sve od sebe tokom cele utakmice, nisu se štedeli ni trenutka, a nisu gubili veru čak ni posle promašenog penala. Snimak utakmice sam pogledao u tri ujutro, posebno poslednjih 15, 20 minuta", kazao je Stojanović.\nPrema njegovim rečima, problem tokom sezone je to što Zvezdini fudbaleri nisu na svaku utakmicu gledali ozbiljno, kao na tu sa Vojvodinom.\n"Nemoguće je uvek držati motivaciju na maksimumu, igrači u nekim trenucima nisu razmišljali ozbiljno, kao protiv Vojvodine, a svaka utakmica donosi isto. Mentalni sklop bi trebalo, svi skupa, da popravimo, da ne gledamo protiv koga igramo, svaka je utakmica važna za Zvezdu", rekao je Stojanović.\nCrvena zvezda je danas obeležila 22. godinu od osvajanja titule svetskog šampiona u Tokiju, a Stojanović se prisetio da je 8. decembra 1991. "u kućnoj atmosferi sa prijateljima uživao u tom fantastičnom uspehu".\nTom prilikom o Stojanovićevom statusu izneo je svoje gledište i predsednik Dragan Džajić.\n"Niko nije bio neupućen da je klub u velikim problemima, igrači takođe. Iznerviralo me je što su igrači u poslednjoj nedelji podnosili zahtev za raskid ugovora. To nije bilo potrebno, moglo je da se sačeka desetak dana. Oni imaju ta prava, ali ne volim da nas dovode u tešku situaciju, da se borimo i sa protivnikom na terenu, Vojvodinom, koja je u našim uslovima jedna od najboljih ekipa", rekao je.


CRTA :Predsednik koji se neočekivano pojavljuje - CRTA\nPredsednik koji se neočekivano pojavljuje\nBlog / 31.05.2018.\nDok se osvrćemo na prvih godinu dana u radu predsednika Republike, Aleksandra Vučića, čini nam se da taj period traje mnogo duže, čak i predugo. Postavljamo pitanje da li nas ovaj osećaj vara ili zaista živimo u univerzumu koji se okreće oko jedne te iste jedinice – ličnosti i odnosne partije – i u kom je smena različitih izbornih ciklusa skoro sasvim precizno zamenila smenu godišnjih doba.\nKako je tako nešto uopšte moguće?\nU istoj godini u kojoj koincidira i prva godišnjica otkako je Aleksandar Vučić stupio na dužnost predsednika, obeležavamo i šestu godinu otkako su vladajuća stranka i aktuelni predsednik, menjajući različite oblike i boje, zauzeli skoro svaku ključnu funkciju u državi i na brzinu preuzeli i skoro svaku zajednicu u zemlji. Na isti način je na brzinu, u prvom krugu predsedničkih izbora, uz izraženo korišćenje svih sredstava, a ponajviše onih zakonom, razumom i etikom nedozvoljenih, Aleksandar Vučić postao predsednik Republike.\nSam prelazak Aleksandra Vučića na novu funkciju, pak, ne donosi ništa novo i drugačije, jer on, ključnu funkciju nikada nije ni napustio. Aleksandar Vučić je zadržao svoje mesto predvodnika partije koja teži da nametne sebe kao jedinog (do)nosioca istine i koja ne preže od toga da prostim, binarnim opozicijama deli “narod” na “dobar” i “otpadnički, kontaminiran degutantnim vrednostima” deo kako bi upravljala čitavim sistemom kroz buđenje najprizemnijih strasti.\nMeđutim, ponovo postavljamo pitanje kako je to moguće kad Ustav Republike Srbije insistira na tome da je predsednik onaj organ koji izražava državno jedinstvo i predsednik mora uložiti dodatan napor kako bi istovremeno predstavljao sve građane, kako one koji su ga na ovu funkciju izabrali tako i one koji ga kritikuju. Uvažavanje duha važećeg Ustava nalaže da predsednik mora predstavljati sve građane Srbije, a ne samo svoju partiju, makar ona bila dominantna.\nVršenje partijske funkcije Ustavom, dakle, nije zabranjeno. Ipak, komparativna ustavna praksa pokazuje da su brojne države u regionu prepoznale potrebu da ovu zabranu eksplicitno propišu. Ustavi Rumunije, Albanije i Hrvatske zabranjuju predsedniku da u toku mandata bude član političke partije, dok Ustav Bugarske dozvoljava članstvo ali ne i rukovođenje partijom. Predsedniku Srbije, sa druge strane, ostavljen je prostor da sam odluči o tome da li će uticaj ostvarivati i sa pozicije stranačkog lidera. Predsednik Vučić odlučio je da državno jedinstvo može oličavati i sa čela vladajuće partije.\nPredsednik Vučić nije jedini koji se na tako nešto odlučio. Nakon 2008. godine, kada je počeo drugi mandat Borisa Tadića kao predsednika Republike, promenjen je dotadašnji odnos snaga u Parlamentu. Tadićeva DS postala je okosnica vladajuće koalicije i sam predsednik Republike, koji je ujedno bio i predsednik stranke, političku moć crpeo je iz činjenice da je upravljao vladajućom političkom strankom. U tom periodu, u osnovi parlamentarni sistem u praksi se izobličio i približio predsedničkom. Povratak u ustavne okvire funkcija predsednika Republike doživela je u periodu 2012-2017. godine kada je predsednik Nikolić zapravo postupio u duhu Ustava i odstupio od članstva u stranci. Iako se Nikolić u više navrata opredeljivao kao „predsednik svih građana koji je stranački opredeljen“ činjenica je da je, napustivši čelo stranke, Nikolić kontrolu nad mehanizmom stranačkog odlučivanja prepustio Vučiću, a on sam držao se svojih ustavnih ovlašćenja koja, u osnovi, nisu stvarna izvršna vlast.\nPonovno približavanje predsedničkom sistemu, mimo Ustava i mimo zakona, i to još drastičnije nego kod jednog od prethodnika, Borisa Tadića, počelo je sa novim predsednikom, 2017. godine. Da se neće striktno držati svojih nadležnosti, predsednik Vučić je pokazao vrlo brzo nakon preuzimanja mandata, prilikom predlaganja Skupštini kandidata za predsednika Vlade. Predsednik je smatrao da oličava državno jedinstvo i kada je odlučio da, kao predsednik SNS-a, aktivno učestvuje u kampanji svoje stranke na lokalnim izborima koji su se u nekoliko opština i gradova u Srbiji održali od početka njegovog mandata. Nedavna Vučićeva najava ukidanja zakona kojim su smanjene penzije još jedan je drastičan primer mešanja predsednika u nadležnosti Vlade.\nI da se vratimo na pitanje sa početka – kako je i zašto moguće ovako drastično i vaninstitucionalno pomeranje i koncentrisanje moći? Odgovor je da mi imamo politički sistem koji je nominalno utvrđen pravnim okvirom, ali se, faktički, on prilagođava stanju i različitim potrebama u zavisnosti od toga ko se nađe na poziciji da tim procesima upravlja. Jedno su promene zakona, a ono što imamo sada je faktička promena društvenog uređenja kroz delovanje aktera – predsednika i partije.\nUmesto jedinstva naroda, Aleksandar Vučić sa mesta predsednika Republike izražava jedinstvo svih svojih funkcija. I postalo je evidentno da u ovom društvu više nije bitno čega si predsednik, dokle god si predsednik.


Pripadnici Granične policije BiH lišili su slobode dvojicu državljana Pakistana koji su otkriveni u pokušaju krijumčarenja 13 muškaraca afroazijskog porijekla.\nHapšenje je izvršeno juče rano ujutro na području opštine Zvornik, u mjestu Tršić, kada su pripadnici Jedinice granične policije Zvornik uočili i zaustavili čamac koji je plovio Drinom iz Srbije prema BiH, saopšteno je iz Granične policije BiH.\nPod nadzorom dežurnog tužioca Tužilaštva BiH i prema naredbi sudije za prethodni postupak Suda BiH, obavljen je pretres dva lica koja su upravljala čamcem, osumnjičena za krivično djelo krijumčarenje lica.\nČamac kojim su krijumčareni migranti, kao i drugi dokazni materijal koji potiče iz ovog krivičnog djela, privremeno su oduzeti.\nDvojica osumnjičenih Pakistanaca jutros su, uz izvještaj o krivičnom djelu, predati tužiocu Tužilaštva BiH na dalje postupanje, dok su krijumčareni migranti koji su izjavili da dolaze iz Pakistana predati pripadnicima Službe za poslove sa strancima BiH.\nPripadnici Granične policije su 2. aprila na istom mjestu spriječili krijumčarenje državljana Pakistana i Avganistana, a za to krivično djelo su, takođe, osumnjičeni državljani Pakistana


Villager ugaona električna brusilica 115mm VLN 452 brusilica cena, cene Srbija, prodaja Beograd Novi Sad Niš\nVillager ugaona električna brusilica 115mm VLN 452 brusilica cene\nPrečnik brusne ploče: 115 mm, Napon: 230~50Hz, Snaga: 600 W, Broj obrtaja u praznom hodu: 11000 o/min, Masa: 1,85 kg,... specifikacija\ncena od 3.456,40 do 3.849,00 din | prodavnica (3)\nPrečnik brusne ploče: 115 mm, Napon: 230~50Hz, Snaga: 600 W, Broj obrtaja u praznom hodu: 11000 o/min, Masa: 1,85 kg\nEPonuda nije internet prodavnica već Vam omogućava da brzo i lako nađete Villager ugaona električna brusilica 115mm VLN 452 brusilica po najjeftinijoj ceni. Naš cilj je da kupci budu što bolje informisani o ponudi Villager ugaona električna brusilica 115mm VLN 452 brusilica na tržištu Srbije. Vrlo lako nalazite željeni proizvod za kategoriju Ugaone brusilice cene, ne morate da lutate od sajta do sajta za Villager Ugaone brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager ugaona električna brusilica 115mm VLN 452 brusilica sa PRODAVCEM. EPonuda ne može da garantuje potpunu tačnost specifikacije i slika za Villager ugaona električna brusilica 115mm VLN 452 brusilica. Pre kupovine, podatke za Villager ugaona električna brusilica 115mm VLN 452 brusilica proverite na sajtu PROIZVOĐAČA.


prodaja stanova novi sad centar kraljev park lamela 7 spratovi 2 do 6\nProdaja stanova Novi Sad Kraljev Park lamela 7 - sprat 2-6\nOd prvog do šestog sprata lamele 7 u naselju Kraljev park u Novom Sadu možete kupiti jedan od devet ponuđenih tipskih stanova po spratu. Ovo su tipski stanovi gledano po vertikalama, a po strukturi se radi o jednoj garsonjeri, pet dvosobnih, dva trosobna i jednom četvorosobnom stanu po spratu. Lamela 7 naselja Kraljev park opremljena je liftovima, centralnim grejanjem i kablovskom televizijom, a sam sistem gradnje je skeletni, sa izolacijom visokog B razreda. Ukoliko želite dobro toplotno izolovan stan, u kome imate mogućnosti parkiranja u garaži ispod zgrade, tada je kupovina stana u Kraljevom parku rešenje. Svaki stan opremljen je meračima potrošnje toplotne energije što znači da se grejanje plaća po utrošku, dok se topla voda u jedinice doprema bojlerima. Takođe, ukoliko želite stan sa video nadzorom i već urađenom pripremom za klimu, i to smo rešili unapred. Na kraju, naša poslovna politika je takva da vrlo dobro razumemo potrebu kupaca da svoje stanove kupe sigurno, odnosno da nakon kupovine stana znaju da imaju proizvod sa garancijom. Garancija na krov zgrade je 5 godina, a na garancija na celokupnu gradnju 2 godine. Ulaskom u sledeći nivo ove stranice, možete detaljnije pregledati stanove koji se prodaju na spratovima 1 do 6 lamele 7 naselja Kraljev Park.\nProdaja stanova Novi Sad Kraljev Park lamela 7 TIP 1 - stanovi S4-13-22-31-40\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj trosoban stan, površine 52.49 m2. Ovaj trosoban stan je orijentisan ka severu. Ukoliko imate želju da kupite mali trosoban stan sa terasom u Novom Sadu, ovaj ... >>>\nProdaja stanova Novi Sad Kraljev Park lamela 7 TIP 2 - stanovi S5-14-23-32-41\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj četvorosoban stan, površine 75.47 m2. Ovaj četvorosoban stan je orijentisan ka zapadu. Ukoliko imate želju da kupite veliki stan sa terasom u Novom Sadu, ovaj stan u ... >>>\nProdaja stanova Novi Sad Kraljev Park lamela 7 TIP 3 - stanovi S6-15-24-33-42\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj trosoban stan, površine 61.41 m2. Ovaj trosoban stan je orijentisan ka zapadu. Ukoliko imate želju da kupite mali trosoban stan sa terasom u Novom Sadu, ovaj ... >>>\nProdaja stanova Novi Sad Kraljev Park lamela 7 TIP 4 - stanovi S7-16-25-34-43\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj dvosoban stan, površine 37.47 m2. Ovaj dvosoban stan je orijentisan ka zapadu. Ukoliko imate želju da kupite mali dvosoban stan sa terasom u Novom Sadu, ovaj stan u ... >>>\nProdaja stanova Novi Sad Kraljev Park lamela 7 TIP 5 - stanovi S8-17-26-35-44\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj dvosoban stan, površine 36.61 m2. Ovaj dvosoban stan je orijentisan ka zapadu. Ukoliko imate želju da kupite mali dvosoban stan sa terasom u Novom Sadu, ovaj stan u ... >>>\nProdaja stanova Novi Sad Kraljev Park lamela 7 TIP 6 - stanovi S9-18-27-36-45\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj dvosoban stan, površine 33.61 m2. Ovaj dvosoban stan je orijentisan ka zapadu. Ukoliko imate želju da kupite mali dvosoban stan sa terasom u Novom Sadu, ovaj stan u ... >>>\nProdaja stanova Novi Sad Kraljev Park lamela 7 TIP 7 - stanovi S10-19-28-37-46\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj dvosoban stan, površine 35.98 m2. Ovaj dvosoban stan je orijentisan ka istoku. Ukoliko imate želju da kupite mali dvosoban stan sa terasom u Novom Sadu, ovaj ... >>>\nProdaja stanova Novi Sad Kraljev Park lamela 7 TIP 8 - stanovi S11-20-29-38-47\nNa spratovima između drugog i šestog lamele 7 naselja Kraljev park u centru Novog Sada možete kupiti ovaj dvosoban stan, površine 46.35 m2. Ovaj dvosoban stan je orijentisan ka istoku. Ukoliko imate želju da kupite dvosoban stan pune veličine sa terasom u Novom Sadu, ... >>>\nProdaja stanova Novi Sad Kraljev Park lamela 7 TIP 9 - stanovi S12-21-30-39-48\nNa spratovima između drugog i šestog lamele 7 naselja Kraljev park u centru Novog Sada možete kupiti ovakvu garsonjeru, površine 29.69 m2. Garsonjera je orijentisana ka istoku. Ukoliko imate želju da kupite garsonjeru sa terasom u Novom Sadu, ovaj stan u Kraljevom ... >>>


Ogroman pad potrošnje nafte i uglja, obnovljivi izvori otporni na krizu Ogroman pad potrošnje nafte i uglja, obnovljivi izvori otporni na krizu\nNovi izveštaj Međunarodne agencije za energetiku predviđa rekordan pad potražnje za energijom u ovoj godini, međutim i pored toga proizvodnja iz obnovljivih izvora će nastaviti da raste\n30/04/2020 autorka: Milica Simonović\n0 izvor: BusinessGreen, The Guardian\nMeđunarodna agencija za energetiku (IEA) danas je objavila izveštaj koji se bavi analizom uticaja globalne zdravstvene krize, urokovane novim korona virusom, na svetsku energetsku potražnju, kao i na emisije ugljen-dioksida u tekućoj godini. Ono što nam može dati razlog za optimizam, u smislu klimatske krize, jeste da su se obnovljivi izvori energije, u odnosu na tradicionalne načine proizvodnje, pokazali kao najotporniji na vanredne mere koje su uvedene u ovom periodu.\nIzvršni direktor IEA, Fatih Birol, kaže da je pandemija dovela do istorijskog šoka energetskog sektora na globalnom nivou i zapanjujućeg smanjenja potražnje za fosilnim gorivima. Birol je takođe naveo, da samo obnovljivi izvori energije odolevaju smanjenoj potrošnji struje, kao i da je još uvek rano za dugoročna predviđanja, ali i da proizvodnja energije posle pandemije neće imati istu sliku kao u periodu pre zdravstvene krize.\nRazlog zašto korišćenje energije dobijene iz obnovljivih izvora nije palo zajedno sa smanjenom potražnjom električne energije je taj što su operativni troškovi korišćenja obnovljivih izvora niži od onih za fosilna goriva, kao i prvenstvo ulaska u mrežu.\nU izveštaju se navodi da bi proizvodnja električne energije iz obnovljivih izvora ove godine trebalo da poraste za 5 odsto i da se očekuje da obnovljivi izvori energije u 2020. učestvuju u globalnoj proizvodnji struje sa oko 40%. Ovaj stabilan rast u kombinaciji sa kolapsom potražnje za fosilnim gorivima, učiniće da čista energija odigra najveću ulogu ikada u globalnom energetskom sistemu ove godine.\nU izveštaju se predviđa da bi ovogodišnja potražnja energije mogla da opadne za 6 odsto, što bi bi bilo ekvivalentno potražnji Indije na godišnjem nivou, koja je je na trećem mestu najvećih svetskih potrošača. Ovakav ishod bi praktično neutralisao rast u potražnji koji je zabeležen prethodnih pet godina. Posledica je, razumljivo, manja upotreba fosilnih goriva, što se uočava i kroz kolaps na tržištu nafte.\nUsled globalno uvedenih restrikcija na putovanje, kao i zastoja svetske ekonomije, očekuje se najveći pad u svetskoj potražnji nafte zabeležen u u prethodnih 25 godina. Kako se navodi u izveštaju, predviđa se pad potražnje gasa za 5 odsto, posle čitave decenije neprekidnog rasta. Potražnja za ugljem bi mogla da se smanji za 8 odsto, u odnosu na 2019, što bi bio najveći registrovani pad od završetka Drugogo svetskog rata.\nRezultat je svakako i smanjenja emisija ugljen-dioksida, za koju IEA predviđa da će opasti za 8 odsto u 2020, te bi nivo emisija bio najniži u poslednjih 10 godina, čineći ovaj godišnji pad šest puta većim u odnosu na prethodni rekord zabeležen tokom vrhunca svetske ekonomske krize.\nIako ovi podaci deluju obećavajuće za borbu protiv klimatskih promena, važno je da se ne ponište prilikom ponovnog buđenja svetske ekonomije. Od ključne je važnosti da donosioci odluka prilikom obezbeđivanja paketa za privredni postpandemijski oporavak uključe i planove za brže napuštanje fosilnih goriva.


Šta pozitivna diskriminacija znači za Srbe na severu Kosova\nKao što su najavili iz Brisela, Prištinu i Beograd očekuju teške odluke u budućnosti.\nDok pojedini domaći i strani analitičari kažu da se priprema teren da se severu pruži proširena autonomija nekadašnji zamenik bivšeg specijalnog izaslanika UN-a za status Kosova, Albert Rohan, u izjavi za RSE kaže da je nemoguće da se severu pruži rešenje koje nije u skladu sa Ahtisarijevim planom.\n“Ne vidim šta bi njima moglo više da se pruži. Takođe, mislim da ne bi bilo ispravno da imamo dve klase Srba na Kosovu – oni na severu sa regionalnom autonomijom, i oni na jugu koji žive pod drugačijim statusom”, kaže Rohan.\nAhtisarijev plan predviđa formiranje opštine Severna Mitrovica sa proširenim nadležnostima za visoko obrazovanje, uključujući tu registraciju i izdavanje licence obrazovnim institucijama, upošljavanje, isplatu plata i obuku nastavnog osoblja i rukovodećeg kadra.\nInače, opštine na Kosovu, po Ahtisarijevom planu, imaju pravo da sarađuju sa Srbijom, a ta saradnja može da poprimi i oblik obezbeđenja finansijske i tehničke pomoći od strane srpskih institucija.\nRohan je izrazio bojazan da bi dodatna prava Srbima na severu dovela do pozitivne diskriminacije, a što bi za Srbe u centralnom delu Kosova podrazumevalo negativnu diskriminaciju.\nRanđel Nojkić, jedan od srpskih predstavnika sa centralnog Kosova, navodi da Srbi koji žive u tom delu ne bi prihvatili diskriminaciju u odnosu na one na severu.\n„Ukoliko bi se desilo da ta prava znače da oni ne učestvuju u institucijama, a istovremeno Srbima iz centralnog dela bi se ograničilo pravo učešća vezano za garantovan broj Srba, onda bi to bilo štetno i Srbi se sa takvim nečem ne bi složili“, kaže on.\nSrbi na severu, međutim, već godinama odbijaju Ahtisarijev plan ili bilo kakvu saradnju sa zvaničnom Prištinom.\nAdrijana Hodžić, šefica administrativne kancelarije Vlade Kosova u severnom delu Mitrovice, locirana u multietničkom naselju Bošnjačka mahala, u izjavi za RSE navodi da je suprostavljanje Beograda prema Ahtisarijevom planu prouzrokovalo da tamošnje stanovništvo bude protiv ovog plana. Ona dodaje da su srpske strukture istovremeno proširile pogrešne informacije u vezi ovog plana.\n„Obični građani na severu ne mogu sami odlučivati o tome. Znate da imamo srpske strukture na severu koje šire dezinformacije u vezi Ahtisarijevog plana. Nama su potrebne političke odluke pre sprovođenja ovog plana“, kazala je ona.\nDa ne postoji želja Srba da se integrišu u kosovske institucije, govori nam i sledeća anketa:\n„Da treba da živimo ipak odvojeno, obzirom da ne umemo da se dogovorimo, da se složimo, treba. Znači zasebne opštine, sa zasebnim ingerencijama. Kad bi mogli da se dogovorimo, u redu, ali ovako bolje da se držimo po strani“, ističe Ivana Janković.\n„Niko ne može da otuđi ono što je naše i niko nema prava da se meša jer ja smatram da je ovo i dalje i da će ostati deo naše teritorije. Prema tome neka oni te njihove zakone sprovedu u nekoj drugoj državi a ne ovde kod nas“, smatra Milorad Stojanović.\n"Ja smatram negativnim potezom integraciju sa Kosovom. Prvo zato što ja njima puno ne verujem, i to je nemoguće postići sada. Ja razumem da se o nekim stvarima treba razgovarati i pregovarati, da ne bude to, što kažu, na konac, ali zasad nije sazrela situacija za to“, navodi Jovan Nikolić.


ISTINA IZLAZI NA VIDELO: Jelenin dever slagao gde je bio u vreme ubistva : Nadlanu.com\nISTINA IZLAZI NA VIDELO: Jelenin dever slagao gde je bio u vreme ubistva\nObjavljeno 9. jun 2016. / 10:08:25\nMiloš Marjanović, dever pokojne pevačice Jelene Marjanović (33) iz Borče, slagao je policiju rekavši da je u vreme njenog ubistva spavao kod kuće.\nKako saznaje Kurir, inspektori su nakon izjava svedoka i prateći njegov mobilni telefon preko baznih stanica utvrdili da Marjanović 2. aprila nije govorio istinu.\nMiloš je u utorak u policiji proveo tri i po sata. Sve vreme tokom ispitivanja bio je veoma nervozan, pa je u jednom trenutku policajcima počeo da deli lekcije kako treba ispitati i porodicu ubijene pevačice, a ne samo Marjanoviće.\nBUDUĆA MAMA NE SKIDA OSMEH SA LICA: Marijana Mićić uživa u…\n- Pozvan je da dođe u beogradsku policiju u svojstvu građanina i on se odazvao pozivu. Jeleninog devera smo pozvali jer smo tokom dosadašnje istrage utvrdili da prvi put, kad je pao poligraf, nije govorio istinu. Radi dalje istrage ne možemo da otkrivamo detalje, ali ono što je evidentno jeste da nam nije rekao istinu gde je bio u subotu 2. aprila popodne, kad je pevačica nestala. On nam je ranije rekao da je bio kod kuće i spavao. Međutim, na osnovu baznih stanica, prateći njegov mobilni telefon, ali i izjava nekih svedoka, utvrdili smo da Miloš nije govorio istinu - priča sagovornik iz istrage i dodaje:\n- Pošto smo više nego ubeđeni od samog početka da porodica nešto skriva, u jednom trenutku smo ga direktno pitali gde je Jelena ubijena i ko je ubica. On je tada progutao knedlu i rekao da ne zna ko je to uradio, ali da bi on to voleo da sazna kako bi njegova porodica nastavila normalno da živi.\nIzvor Kurira kaže da je Miloš tokom ispitivanja bio veoma nervozan.\n- Ispitivali smo ga i o bratu Zoranu, njegovom kretanju tog popodneva i odnosu s Jelenom, zatim o međusobnim odnosima svih članova porodice Marjanović. Počeo je da lomi prste i gleda unezvereno. Rekao je kako nije u redu da samo ispitujemo i proveravamo Marjanoviće, da pritiskamo njegovog brata Zorana i roditelje Vladimira i Zoricu, već da bi trebalo da istražimo i Jeleninu porodicu. I to, kako je rekao, ne samo Jeleninu majku već i njenu familiju. Posle tri i po sata završili smo saslušanje i rekli mu da ne napušta mesto boravka, jer je moguće da će ponovo biti pozvan u policiju. I to ne samo on već i brat Zoran i roditelji. On ovog puta nije bio ispitivan na poligrafu - otkriva naš izvor iz istrage.\nZorici Krsmanović, majka ubijene pevačice, iznenadila se kad je od novinara Kurira saznala da je Miloš Marjanović rekao policiji da treba ispitati i Krsmanoviće.\n- Ako je to rekao, mi nemamo ništa protiv. Neka svakoga od nas pitaju ponovo sve što ih zanima. Neka policija radi sve što treba da uradi samo da što pre saznam ko mi je ubio dete - kaže Zorica.\njelena marjanovićmiloš marjanovićpoligraf


KONFERENCIJA »ŽIVOTNA SREDINA ZA EVROPU« U BEOGRADU\nŠesta ministarska konferencija "Životna sredina za Evropu", u beogradskom centru Sava okupila je visoke predstavnike 56 zemalja i više međunarodnih i nevladinih organizacija, koji će razmatrati pravce vođenja politike zaštite životne sredine u narednih tri do pet godina u Evropi i svetu. Izveštaj Sandre Pekić.\nOtvarajući konferenciju predsednik Srbije Boris Tadić je istakao da je očuvanje životne sredine pitanje najviše kategorije, jer poštovanje prirode, znači poštovanje nas samih. Tadić je ukazao na važnost podsticanja ekonomije da ulaže u zaštitu životne sredine, što je od posebnog značaja na globalnom ali i regionalnom nivou.\n»Mišljenja sam da razvejenije zemlje treba da pomognu tranzicionim ekonomijama da bi što lakše podnele teret nove reorganizacije ekonomije koji poštuju standarde zaštite životne sredine, jer je to pitanje važno za dinamičan i ravnomeran razvoj jugoistočne Evrope, ali i drugih delova sveta«, ocenio je Tadić. Predsednik Srbije je rekao je pokrenuta i inicijativa za veću upotrebu motornih vozila sa minimalnom emisijom izduvnih gasova. Tadić je najavio osnivanje regionalnog virtuelnog centra u Beogradu za praćenje klimatskih promena u regionu jugoistočne Evrope. On je istakao da naša zemlja ima dugu tradiciju u istraživanju klimatskih promena, podsetivši na dostignuća Milutina Milankovića.\nDJELIĆ - PREZENTACIJA ODRŽIVOG RAZVOJA SRBIJE\nOčekujem da će strategija održivog razvoja Srbije, nakon sprovedene juvne rasprave, biti usvojena na Vladi Srbije u februaru iduće godine i da će ubrzo posle toga biti usvojena u Skupštini Srbije, istakao je potredsednik Vlade Božidar Djelić, predstavljajući Nacrt Strategije učesnicima Šeste ministarske ekološke konferencije u Beogradu. Izveštaj Mladena Bijelića.\nOdrživi razvoj podrazumeva privredni razvoj jedne zemlje, uz očuvanje i zaštitu prirodne sredine. Naša je obaveza, podsetio je Djelić, da budućim generacijama u najmanju ruku ostavimo životnu sredinu onakvu kakvu smo je mi zatekli. On je podsetio da su već mnoge zemlje platile danak ubrzanom tehnološkom razvoju, upropašćavajući i zagadjujući pri tome, ne samo svoju, životnu sredinu. U svetu je, medjutim, sve prisutnija svest o potrebi da države zajednički pristupe rešavanju tog pitanja i usvoje dugoročnu strategiju održivog razvoja, koja podrazumeva prvenstveno insistiranje na novim, čistim tehnologijama, koje ne zagadjuju životnu okolinu, kao i obezebedjenje neophodnih sredstava za njeno sprovodjenje, istakao je potpredsednik srpske vlade.\nSredstava za brojne projekte koje će Srbija realizovati u okviru Strategije ima, jer su pojedine zemlje, poput Nemačke, rešile da nam otpišu deo dugovanja, uz obavezu da tim srestvima realizujemo odredjene ekološke projekte, rekao je Djelić. On je dodao da i neke druge zemlje predlažu isto, a značajan deo sredstava biće obezbedjen iz predpristupnih fondova Evropske Unije, kao i zahvaljujući nedavnom pristupanju Srbije Kjoto protoku o ograničenju emisije štetnih gasova, rekao je Djelić. On je izrazio očekivanje da će već u budžetu Srbije u narednoj godini biti predvidjena sredstva za realizaciju odredjenog broja projekata, koji se prvenstveno odnose na reciklažu i korišćenje raznih obnovljivih vidova energije.\nDjelić je takodje podsetio da Srbija u domenu zaštite čovekove sredine, kao i u mnogim drugim oblastima, kasni za Evropom. Ipak, kad je ekologija u pitanju, to zakašnjeneje nije alarmantno, ocenio je Djelić, ističući da je Švedska tek pre 5 godina usvojila domument o strategiji. Imajući u vidu našu inventivnost i talenat, smatram da ovaj jaz za razvijenijim zemljama, kad je ekologija u pitanju, možemo da prevazidjemo u ne tako dugom periodu, zaključio je potpredsednik Vlade Srbije Božidar Djelić na prezentaciji Strategije održivog razvoja Srbije.


Brnabić i Gojković razgovarale o zaštiti novinara\nIzvor: Radio Televizija Vojvodine, 26.Feb.2021, 18:43\nPredsednica Vlade Republike Srbije Ana Brnabić i potpredsednica Vlade i ministarka kulture i informisanja Maja Gojković sastale su se danas sa članovima Radne grupe za bezbednost i zaštitu novinara, sa kojima su analizirale izveštaj o prijavama koje su novinari podneli javnim tužilaštvima, početku rada SOS telefona i planovima u vezi sa nastavkom rada i koordinacijom aktivnosti.\nPredstavnik Republičkog javnog tužilaštva Branko Stamenković obavestio je premijerku i članove >> Pročitaj celu vest na sajtu Radio Televizija Vojvodine << Radne grupe da su javna tužilaštva u januaru ove godine formirala 12 predmeta za 12 događaja tokom kojih su upućene pretnje, a koji se odnose na ukupno 11 novinara, s obzirom na to da se dva predmeta tiču novinarke Televizije N1 Jelene Zorić. Stamenković je precizirao da u dva predmeta nije bilo mesta za pokretanje krivičnog postupka, dok je u 10 predmeta, za ukupno devet oštećenih lica, to učinjeno i da su u svim predmetima, u roku, preduzete sve potrebne radnje.\nUtvrđeno je da će 1. marta 2021. godine biti aktiviran SOS telefon sa besplatnim brojem 0800 100 115, preko kojeg će svi novinari, koji imaju osećaj da im je ugrožena bezbednost, od dežurnih advokata sa iskustvom u toj oblasti, dobiti informacije o tome kome treba da se obrate kako bi zaštitili svoja prava. Kol centar će raditi 24 sata.\nRTS: Od 1. marta SOS telefon za ugrožene novinare\nJUGpress.com: Radna grupa za bezbednost novinara: SOS telefon za novinare aktivan od 1. marta\nPredsednica Vlade Srbije Ana Brnabić i ministarka kulture i informisanja Maja Gojković razgovarale su danas sa članovima Radne grupe za bezbednost i zaštitu novinara o predmetima koje je formiralo tužilaštvo zbog ugrožavanja novinara i SOS telefonu za informacije o pravima ugroženih koji će...


Poseta Koledža nacionalne odbrane Kenije | Ministarstvo odbrane Republike Srbije\nPoseta Koledža nacionalne odbrane Kenije\nPolaznici Koledža nacionalne odbrane Republike Kenije, koje predvodi general major A. K. Ikenje borave u jednonedeljnoj studijskoj poseti Ministarstvu odbrane i Vojsci Srbije.\nU okviru studijske posete kenijska delegacija posetila je Vojnu akademiju, Vojnomedicinsku akademiju i predstavljene su im organizacijske jedinice Generalštaba Vojske Srbije. U sastavu studijske grupe nalaze se i po jedan polaznik iz Republike Ugande, Bocvane i Tanzanije.\nPrilikom posete Vojnoj akademiji, polaznici te najviše vojnoškolske ustanove Kenije upoznali su se sa istorijatom srpskog vojnog školstva, organizacijom i nadležnostima Vojne akademije, kao i sa oblastima koje se izučavaju na osnovnim, master i doktorskim akademskim studijama. Gostima su predstavljeni svi nivoi karijernog usavršavanja, kao i mogućnosti školovanja pripadnika stranih oružanih snaga na Vojnoj akademiji i Univerzitetu odbrane.\nTom prilikom zamenik direktora Koledža nacionalne odbrane Republike Kenije general major Ikenje prezentovao je ciljeve posete polaznika Koledža, kao i vojnoškolsku ustanovu iz koje dolaze i izrazio zadovoljstvo zbog srdačnog prijema i sveobuhvatnog prezentovanja vojnog školstva u Srbiji.\nU Vojnomedicinskoj akademiji predstavljen je rad te ugledne institucije u oblasti lečenja, naučnoistraživačkog rada, kao i obrazovanja i usavršavanja, gde su kenijski predstavnici bili veoma zainteresovani da čuju o najnovijim metodama lečenja koje se primenjuju na VMA, o iskustvima u lečenju tropskih bolesti, transplantaciji, kao i lečenju malignih bolesti, tuberkuloze i HIV-a.\nGostima iz Kenije u kasarni „Topčider“ prezentovane su najznačajnije aktivnosti Vojske Srbije i organizacijskih jedinica Generalštaba. Predstavnici Združene operativne komande, Uprave za planiranje i razvoj, Uprave za logistiku i Uprave za obuku i doktrinu informisali su goste o angažovanju Vojske, razvoju sposobnosti, kao i o konceptu logističke podrške u operacijama i obuci i vežbama na nacionalnom i multinacionalnom nivou.\nNarednih dana polaznici Koledža nacionalne odbrane Republike Kenije posetiće Vojnotehnički institut i poligon u Nikincima, a imaće i priliku da upoznaju i kapacitete Odbrambene industrije Srbije.


Kusturici još jedna ruska nagrada - 24.04.2015, Sputnik Srbija\nProslavljeni srpski reditelj Emir Kusturica dobitnik je počasne nagrade Ruskog saveza nosilaca autorskih prava. 24.04.2015, Sputnik Srbija\nvesti, rusija, svet, kultura, moskva, emir kusturica, nikita mihalkov\n01:22 24.04.2015 (Osveženo: 15:59 03.08.2021)\nProslavljeni srpski reditelj Emir Kusturica dobitnik je počasne nagrade Ruskog saveza nosilaca autorskih prava.\nSvečanost povodom Dana umetnika i autora biće organizovana 24. aprila u Moskvi, kada će Kusturici nagradu uručiti predsednik Ruskog saveza nosilaca autorskih prava, čuveni Nikita Mihalkov, javlja „Ruski Ekspres“.\nOvom svečanom ceremonijom biće zatvoren 8. Međunarodni forum „Intelektualna svojina — 21. vek“, koji je posvećen Godini književnosti u Ruskoj Federaciji i sedamdesetogodišnjici Pobede nad fašizmom.\nRuski reditelj Nikita Mihalkov je 17. aprila bio gost u Beogradu. Tom prilikom mu je uručena Povelja počasnog građanina Beograda, čime je postao prvi umetnik koji je dobio ovo priznanje.


KO JE PRODAO DRŽAVU ZA DESERT? SBB, NiP i NS za asimetrična rješenja, SDA, SDP i DF protiv\nSDP potvrdio sumnje\nZasigurno je da bi član Predsjedništva BiH iz RS-a, koji bi imao podršku stotina hiljada glasača, imao veći legitimitet od kolega koje po ovom modelu ne bi imale direktno povjerenje građana. Na koncu, ako imamo u vidu iskustva sa raznim blokadama u radu Parlamenta, ništa ne bi moglo garantovati da bi se, nakon izbora, lahko mogli izabrati članovi Predsjedništva BiH iz FBiH, što bi značilo da kolektivni šef države ne bi bio automatski formiran nakon izbora. Takva opcija bi stvarala disbalans između dva entiteta, jer bi Republika Srpska imala garantovano izborno legitimiranog predstavnika, a Federacija ne bi, čime bi oslabila njena pozicija.\nZavršeni su sastanci koje su predstavnici State Departmenta i Evropske komisije Mattew Palmer i Angelina Eichhorst imali sa političkim liderima u Bosni i Hercegovini. Iako je mnogo stvari ostalo nedefinisano, jedna je stvar jasna – najviše je pažnje izazvalo prijedlog o uvođenju asimetričnih rješenja.\nAsimetrična rješenja znače da se izborni sistem tako uradi da se članovi Predsjedništva BiH u Federaciji biraju na jedan način (u parlamentu), a u Republici Srpskoj na drugi način (direktnim izborom).\nČlanovi Predsjedništva BiH Šefik Džaferović i Željko Komšić danas su upozorili da bi takav model bio štetan, jer bi utjecao na smanjenje autoriteta i legitimiteta članova Predsjedništva iz Federacije. Ranije je i predsjednik SDA Bakir Izetbegović kazao da se SDA protivi asimetričnim rješenjima.\nZasigurno je da bi član Predsjedništva BiH iz RS-a, koji bi imao podršku stotina hiljada glasača, imao veći legitimitet od kolega koje po ovom modelu ne bi imale direktno povjerenje građana.\nNa koncu, ako imamo u vidu iskustva sa raznim blokadama u radu Parlamenta, ništa ne bi moglo garantovati da bi se, nakon izbora, lahko mogli izabrati članovi Predsjedništva BiH iz FBiH, što bi značilo da kolektivni šef države ne bi bio automatski formiran nakon izbora. Takva opcija bi stvarala disbalans između dva entiteta, jer bi Republika Srpska imala garantovano izborno legitimiranog predstavnika, a Federacija ne bi, čime bi oslabila njena pozicija.\nČlanovi Predsjedništva BiH u tom slučaju bi bili u tehničkom mandatu, sve do izbora novih, a njihov legitimitet da donose odluke bi bio politički osporavan. Dovoljno je podsjetiti samo na slučaj trenutne Vlade FBiH, koja djeluje u tehničkom mandatu i ima izuzetno smanjen kapacitet odlučivanja. Time bi država ostala i bez jedinog sigurnog, a ujedno i najvišeg državnog organa, koji bi postao podložan blokadama i neformiranju na način na koji je to Vijeće ministara ili Vlada FBiH.\nOno što je indikativno jeste da su, nakon sastanka sa Palmerom i Einchorst u rezidenciji Američke ambasade, samo iz SDP-a se oglasili sa stavom da su bili protiv asimetričnih rješenja, dok Sabina Ćudić, Fahrudin Radončić i Elmedin Konaković nisu kazali da se protive asimetričnim rješenjima.\nNa navedenu diskrepanciju ukazao je i predsjednik SDP-a Nermin Nikšić, koji je decidno kazao da je SDP protiv asimetričnih rješenja. Činjenica da Nikšić nije kazao da je „Trojka“ protiv asimetričnih rješenja, već samo SDP potvrdila je sumnje unutar političkih krugova da su Konaković, Radončić i Ćudić pokazali spremnost da prihvate takav model.\nS obzirom da iz SBB-a, NiP-a i Naše stranke nisu zauzeli stav po ovom pitanju, te nisu dali odgovore kako bi spriječili navedene opasnosti, ukoliko bi se prihvatila asimetrična rješenja - ostaje da njihovi lideri objasne svoju poziciju oko asimetričnih rješenja.\nIzmjene izbornog zakonaasimetrična rješenja


El Čapov sin otet u Meksiku\nM. D. 17. avgusta 2016. 09:02\nJedan od sinova najozloglašenijeg meksičkog narko-bosa Hoakina „El Čapa“ Gusmana, koji je trenutno u zatvoru, jedan je od nekoliko muškaraca koje su naoružani napadači kidnapovali u ponedeljak iz restorana u meksičkom letovalištu Puerto Valjarta, javlja danas AP.\nTužilac države Halisko Eduardo Almager rekao je u utorak da je 29-godišnji Hesus Alfredo Gusman Salasar među otetima, mada vlasti još nisu primile nijednu prijavu o nestalim osobama.\nKako je tužilac rekao, do otmice je došlo u ponedeljak rano ujutro kada su naoružani napadači upali u luksuzni restoran, a vlasti su identifikovale četvoricu od šestorice muškaraca koje je iz tog objekta izvelo sedam naoružanih napadača.\nPrema Almagerovim rečima, otmica El Čapovog sina potvrđena je na osnovu dokaza pronađenih u vozilima i rezultata pretraga bezbednosnih i forenzičkih službi.\nBrenin sin o otmici: Mislio sam da su mi to poslednji dani u životu\nDva jaka zemljotresa pogodila Meksiko\nTužilac je ranije tokom jučerašnjeg dana rekao da vlasti pokušavaju da utvrde da li je još jedan El Čapov sin, Ivan Arčivaldo Gusman, takođe među otetima.\nKazao je i da su zvaničnici utvrdili da su otmičari članovi kartela Nova generacija Haliska, glavne kriminalne grupe u to meksičkoj državi, a veruje se da su svi koji su oteti članovi rivalskog kartela Sinaloa koji vodi El Čapo u istoimenoj susednoj državi.\nStručnjaci kažu da je Ivan Arčivaldo preuzeo kontrolu nad delovima operacija kartela nakon što mu je otac po drugi put uhapšen.\nAmeričko Ministarstvo odbrane je za oba El Čapova sina 2012. godine saopštilo da pomažu ocu u švercu droge, a Hesusa Alfreda je, zajedno sa njegovim ocem i drugim liderima kartela Sinaloa, Federalni sud u Čikagu 2009. optužio za trgovinu narkoticima.\nOtmica izvedena u ponedeljak mogla bi biti najnoviji u nizu napada na članove El Čapove porodice, što možda nagoveštava da je on izgubio kontrolu nad svojim kartelom, ocenjuje američka agencija.\nVerovalo se da je El Čapo rukovodio poslovima iz zatvora do svog drugog bekstva 2015, ali otkad je uhvaćen, nalazi se pod jakim bezbednosnim merama.


Zabrana dizela otežava planove za redukovanje CO2 u Evropi - Auto Republika\nZabrana dizela otežava planove za redukovanje CO2 u Evropi\nPre gotovo 30 godina, Volkswagen je u reklamiranje uveo termin „Fahrvergnügen“ (uživanje u vožnji). U međuvremenu, nemačka kompanija je zaradila novi, ne baš tako laskajući nadimak „Fahrverbote“ (zabrana vožnje).\nU Evropi se nadvlače tamni oblaci nad dizel automobilskom populacijom. Vlasti u Nemačkoj, Francuskoj i Velikoj Britaniji su počele mnogo ozbiljnije da se bave problemom emisije azotnih oksida, što marke poput Volkswagena, Mercedes-Benza i Volvoa stavlja u nezavidnu poziciju, jer su se u velikoj meri orijentisale na striktniju regulativu vezanu za CO2, koja na snagu treba da stupi 2020.\nRastuća anti-dizel atmosfera stvara teškoće za prozvođače automobila u smislu usklađivanja sa flotnim prosekom od 95 g/km CO2. Naime, dizeli su oko 20 odsto efikasniji u odnosu na benzinske motore, tako da su ključni za proizvođače kada je strategija redukovanja ugljen-dioksida u pitanju. Oni koji ne budu mogli da dostignu zadatu marginu, moraće da plaćaju penale.\nPotražnja za dizelima, koja je neumitno počela da se usporava nakon Volkswagenovog dizel skandala, postala je još negativnija zbog intenzivnog pritiska od strane vlasti, posebno u Nemačkoj. Došlo se dotle da će Štutgart, koji je kolevka nemačke automobilske industrije, zabraniti ulazak u grad dizelima starijim od tri godine, počev od 2018.\nMinhen će verovatno biti sledeći koji će sprovesti zabranu, nakon sudske presude krajem februara. Loše vesti su imale galopirajući efekat: na dizele se u martu (u Nemačkoj) odnosilo samo 40 odsto prodaje novih automobila, u odnosu na 45,8 odsto prošle godine, odnosno 48,1 odsto 2012.\n„Ovo je katastrofa“, rekao je viši zvaničnik iz nemačke automobilske industrije u vezi sa martovskim padom. „Prva stvar koju treba da uradimo je sklonimo iz „Fahrverbote“ debate.“ On je dodao da bilo kakva solucija da se Evro 5 dizeli učine čistijim, neće biti donesena pre nacionalnih izbora u Nemačkoj, zakazanih za septembar.\nU Evropi je udeo dizela pao za 46 odsto u prva tri meseca ove godine, sa 50 odsto tokom prvog kvartala 2016., izvestio je JATO Dynamics. I druge zemlje su se pridružile Nemačkoj, tako da je gradonačelnik Londona izjavio sredinom februara da će se vlasnici dizela starijih od Evro 4 suočiti sa dodatnom takom od 10 funti, svaki put kada budu ulazili u centar grada. Ova odluka stupa na snagu u oktobru.\ntags: co2 dizel EU izdvojeno volkswagen zabrana\nprevious FCA: Night of Miracles\nnext Šef Opela se vraća u VW grupu na poziciju glavnog čoveka Audija\nVolkswagen priprema električni karavan\n20/11/2020 - 08:14\nMcLarenove muke sa nedostatkom mikročipova\n29/12/2021 - 07:36


izvor: agencije foto: 18.07.2019\nUprava carina priprema se za uvođenje kompjuterizovanog postupka uvoza i izvoza, koji će omogućiti da carinska administracija Srbije posluje po evropskim standardima, bez papira, prenosi Tanjug.\nZamenik direktora Uprave carina Srbije Veselin Milošević rekao je da je plan da se taj automatizovani sistem uvede do kraja 2023. godine.\nPodsetio je da je Srbija pre tri godine kompjuterizovala tranzitni postupak. „Uz kompjuterizaciju uvoza i izvoza naša privreda moći će da radi brzo, efikasno, sa smanjenim troškovima, bez dolaska na carinske šaltere, isključivo upotrebom kompjutera i razmenom elektronskih poruka”, rekao je Milošević.\nTime će se, objasnio je, stvoriti uslovi da Uprava carina Srbije radi u istom standardu kao sve razvijene i moderne carinske administracije i time doprinese i povećanju prihoda u budžet što je jedan od naših osnovnih ciljeva danas.\nU sklopu primera za uvođenje tog postupka, juče je u Privrednoj komori Srbije održana završna konferencija projekta „Tehnička pomoć za uspostavljanje institucionalnog okvira za implementaciju automatizovanog uvoznog (AIS) i izvoznog (AES) sistema” vrednog milion i po evra koje je obezbedila EU iz IPA fondova.\nU okviru projekta sprovedeno je 19 obuka iz raznih oblasti, od strateškog planiranja i upoznavanja sa najboljom praksom pri sprovođenju EU carinskog zakonodavstva do razvoja i implementacije IT sistema neophodnih za sprovođenje automatizovanog uvoza i izvoza.\nDržavni sekretar u Ministarstvu finansija Danijela Vazura naglasila je da je pojednostavljenje i racionalizacija carinskih procedura u skladu sa savremenim potrebama i u skladu sa pružanjem veće pravne sigurnosti, a da su to sve ciljevi koje je postavilo Ministarstvo finansija.\nKaže da je od 17. juna u primeni novi carinski zakon i podzakonski propisi čime je, naglašava, stvoren pravni okvir za uvođenje automatizovanih uvoznih i izvoznih procedura. „Ovaj zakon podrazumeva da se carinski postupci sprovode bez papira, što nas čini korak bliže evropskim standardima”, rekla je Vazura.\nPomoćnica ministra finansija Verica Ignjatović kaže da projekat koji se sprovodi sa EU već duže služi kao primer dobre prakse i za angažovanje i posvećenost učesnika i ostvarivanje ciljeva vezanih za evropske integracije. „Uvođenje automatizovanog postupka prepoznato je kao jedan od strateških ciljeva Ministarstva finansija”, kaže pomoćnica ministra i navodi da su rezultati projekta važni i u sklopu poglavlja 29 koji se odnosi na carinsku uniju a koje je u pregovorima sa EU otvoreno 2017. godine.\nDirektor Sektora za pružanje podrške u zastupanju i zaštiti interesa članova u PKS Kristina Đurić rekla je da novi sistem treba da omogući bolju saradnju i razmenu informacija na automatizaciji uvozno-izvoznih procedura, odnosno da privreda bez papira podnosi ta dokumenta.\nŠef Sektora za saradnju u delegacija EU u Srbiji Ingve Engstrom rekao je da će uvođenje automatizovanog uvoznog i izvoznog sistema biti veliki korak napred na putu Srbije ka EU, te naglasio važnost da Srbija napravi konačni korak ka bespapirnom sistemu. „Srpska carina je već napravila veliki korak ka uspostavljanju elektronskog carinskog bespapirnog sistema i to od 1. februara 2016. Sada je vreme da se napravi još jedan korak ka bespapirnim procedurama za izvoz i uvoz. Ciljevi koje smo postavili su u skladu sa vladinim prioritetnim ciljevima u vezi sa digitalizacijom i e-Upravom”, kaže Engstrom.\nProdate tri ambasade, sudbina stana na Petoj aveniji i dalje neizvesna\nSrbija i Hrvatska neravnopravne u sukcesiji, menja li nešto presuda beogradskog suda\nKrše se prava proteranih Srba sa prostora bivše SFRJ\nKatanac na "Andrića" zbog papira\nLončar: Država da uradi ažuriranje statistike o dijaspori, ne znamo koliko ih je\nKako do posla u Sloveniji\nFilm „Teslin Narod“ premijerno prikazan u Njujorku\nKonkurs za sufinansiranje medijskih sadržaja u regionu\nSve više radnika sa Balkana u Nemačkoj\nBukvar za sve Srbe ma gde živeli


TEŠKA ODLUKA PRED KINESKOM KOMPANIJOM Tramp naredio da se TikTok zabrani za 45 dana ako ne bude prodat Amerikancima - Srpskainfo\nAmerički predsjednik Donald Tramp izdao je izvršnu naredbu prema kojoj će za 45 dana zabraniti aplikacijama TikTok i “WeChat” da djeluju u Sjedinjenim Američkim Državama, ukoliko ih njihove matične kineske kompanije ne prodaju Amerikancima.\nU naredbama nije navedeno da određeni iznos novca od prodaje mora pripasti Ministarstvu finansija SAD, na čemu predsjednik insistira već nekoliko dana, a naročito nakon najave da bi “Microsoft” mogao kupiti TikTok, javlja CNN.\nTrampova naredba koja se tiče TikTika nakon 45 dana kompaniji koja upravlja aplikacijom, “ByteDance”, zabranjuje bilo kakvu transakciju koja podliježe nadležnosti SAD. Ovakav potez će pojačati i ubrzati pregovore između kineske kompanije i američkih investitora.\nTikTok se našao u dramatičnoj situaciji kada su američke diplomate najavile njegovu zabranu u SAD tvrdeći da aplikacija predstavlja prijetnju nacionalnoj sigurnosti jer je u kineskom vlasništvu i podliježe kineskim zakonima. Nakon što je i Tramp potvrdio ukidanje aplikacije, pojavile su se prve infromacije o potencijalnim američkim kupcima, s obzirom da je to jedina opcija da Amerikanci nastave koristiti TikTok.\nMicrosoft je prije nekoliko dana potvrdio da je u pregovorima o kupovini TikToka, ali više informacija nije poznato. Tramp je postavio rok do 15. septembra da TikTok pronađe američkog kupca. Ukoliko se to ne desi, slijedi ukidanje aplikacije u SAD.\nAmerički predsjednik takođe je najavio bi SAD trebale dobiti znatnu količinu novca od prodaje TikToka.\nU njegovoj novoj naredbi sada stoji da da “TikTok automatski bilježi ogromne količine podataka svojih korisnika, poput podataka o lokaciji i historiji pregledavanja i pretraživanja, što prijeti da je Komunističkoj partiji Kine omogućen pristup ličnim i vlasničkim podacima Amerikanaca”. To potencijalno omogućava Kini provođenje korporativne špijunaže, piše u naredbi.\nDigitalna Srpska Donald TrampProdajaTikTok\nPAR DANA NAKON ŠTO SU TUŽILI TRAMPA Direktor TikToka dao ostavku poslije samo tri meseca\nSUD BLOKIRAO ODLUKU TikTok ponovo izbjegao zabranu u SAD koja je trebala nastupiti u novembru


Delegacija INZ-a razgovarala sa ministrom obrazovanja, nauke, kulture i sporta ZDK - Institut za zdravlje i sigurnost hrane (INZ)\nINZ blisko sarađuje sa ovim ministarstvom posredstvom Pedagoškog zavoda, kao i niz projekata koje provodi niz godina, a na sastanku je obostrano istaknuta važnost prevencije i edukacije od najranijih naraštaja. Razgovarano je o značaju higijenske ispravnosti vode, ali i hrane koja se konzumira u školama, potrebi jačanja preventivnih pregleda vida, sluha i lokomotornog sistema učenika, te edukaciji učenika iz oblasti prve pomoći, vršnjačkog i nasilja preko interneta, značaju očuvanja reproduktivnog zdravlja i drugim temama.\nTakođer, istaknuta je potreba intenziviranja naučno-istraživačkog rada, uključivanja i zajedničkog rada svih infrastrukturnih i ljudskih kapaciteta i resursa, koje posjeduje ovaj kanton i visokoobrazovne institucije pod njegovim „krovom“. U narednom periodu ovo ministarstvo i Institut će inicirati nove, zajedničke projekte i poteze, koji bi Zeničko-dobojski kanton i Zenicu postavili i učvrstili na vrhu ljestvice naučno-istraživačkog rada i razvoja laboratorijskih kapaciteta u skladu sa evropskim standardima.\nprevious post: Nadzor nad gripom u ZDK – izvještaj 15. sedmica u 2019.\nnext post: INZ: Dani otvorenih vrata o imunizaciji i vakcinisanju – od ponedjeljka 22. do petka 26. aprila


Sportske.net - Haland se dogovorio, nije gotovo, u igri još jedan klub!\nNorvežanin zna gde želi, ali njegova nije poslednja...\nŠta će biti sa Erlingom Halandom?\nOn se navodno dogovorio sa Realom, prihvatio uslove Florentina Pereza, ali je ostao onaj teži deo posla, da Madriđani nađu rešenje za Dortmund koji odbija da pusti Norvežanina.\nTačnije, traže oko 150 miliona evra, duplo od onoga što će biti klauzula sjajnog napadača narednog leta.\nOn se sa prijateljima provodi na Mikonosu, Rajola i otac Alfi pregovaraju, u Realu žele da završe posao, da sada plate oko 120 miliona Halanda (sa bonusima), a onda da narednog leta dovedu Mbapea bez obeštećenja.\nPitanje je da li taj plan ima šansu da uspe. Čelsi je klub koji je navodno najbliži tome da odreši kesu, da uz 100 miliona u Dortmund pošalje Ejbrahama i još nekog mlađeg igrača. Oni računaju da bi Nemci to prihvatili, no ostaje da sačekamo.\nU trci je Bajern, međutim, oni neće jasno plaćati ove sume, ali imaju ideju da sačekaju naredno leto, da Haland preuzme palicu od Levandovskog, a Rajoli bi ponudili najveću proviziju kako bi pulena ubedio da se preseli u dobro poznatom smeru Dortmund - Minhen.\nNo, ostaje kao jedino pouzdano da je igraču prioritet Real, mada bi tamo dobio manje novca nego u Engleskoj. Ipak, on želi da predvodi napad "Los Blankosa", gde je i prijatelj Odegard, poslednju reč u narednih 12 meseci imaće Borusija.\nVeć sledećeg leta, uzeće "samo" 75 milions i neće se pitati ništa...


Prioritet projekti koji će zadržati naučnike | Analitika - Informativni Portal\nPrioritet projekti koji će zadržati naučnike\nPresjek konkursa za doktorska istraživanja i za inovativne projekte zapošljavanja je 40-ak mladih i visokokvali\nkovanih ljudi, ali i značajno dodatno ulaganje privrednog sektora u nauku i inovacije, jer su u sve inovativne projekte uključeni upravo oni – naglasila je ministarka nauke Sanja Damjanović\nObjavljeno: 02. 01. 2019 - 06:00\nNajvećim uspjehom u 2018. godini ministarka nauke Sanja Damjanović smatra kreiranje dva nova konkursa - za doktorska istraživanja i za inovativne projekte, čija je vrijednost 1.500.000 eura i koji su dali izuzetne kandidate. Ono što je obilježilo godinu za nama, u resoru na čijem je čelu, je zapošljavanje, u okviru ovih projekata, 40-ak mladih i visokokvalifikovanih ljudi, kao i značajno dodatno ulaganje privrednog sektora u nauku i inovacije.\nPrva žena resora za nauku prošle godine je sa svojim timom kreirala inoviranu Strategiju za naučno-istraživačku djelatnost, u kojoj je, između ostalog, predviđena platforma za mlade ljude koja će im omogućiti da se u potpunosti posvete istraživanjima, što je temelj naučno-istraživačkog razvoja naše države, te i način da se zadrže ovdje.\nDAMJANOVIĆ: Veoma bitan element u komercijalizaciji rezultata naučnih istraživanja biće uspostavljanje Naučnotehnološkog parka sa svim potrebnim uslugama i infrastrukturom za ovu aktivnost. Idealno mjesto za naučno-tehnološke parkove su kampusi univerziteta kako bi „privreda ušla u univerzitet“.\nDanas se govori o postojanju „ekosistema“, adekvatnog ambijenta u kojem svi akteri imaju važnu ulogu, jer put od ideje do proizvoda ili usluge nije nimalo lak u veoma konkurentnom i naprednom globalizovanom svijetu nauke i inovacija. Globalizacija, međutim, pruža i brojne prednosti, kao što je dostupnost informacija i mogućnost da se u određenom lancu vrijednosti koji postoji na drugom kraju planete ponudi neko tehnološko rješenje koje se kreira u Crnoj Gori, kao što to radi Slovenija.\nSaznati za ovakve prilike, kreirati proizvod ili uslugu visokog kvaliteta, povezati se, uspostaviti poslovnu saradnju – to su aktivnosti koje su u središtu naučno-tehnološkog parka. Kad budemo imali nekoliko dobrih primjera komercijalizacije, točak će da se pokrene i dalje će aktivnosti ići mnogo lakše i same od sebe. Vjerujem da će mnogi studenti i mladi ljudi u ovakvoj vrsti ekonomije naći pravo mjesto za sebe.\nDAMJANOVIĆ: Strategija pametne specijalizacije je recept Evrpske unije da se trasira novi model ekonomskog razvoja baziran na domaćoj pameti i domaćim potencijalima. Zapravo, ova strategija predstavlja mehanizam povezivanja nauke i privrede. Njen razvoj je i osnovni uslov korišćenja evropskih strukturnih i kohezionih fondova. Crna Gora ima potencijal da usvoji prva, nakon država EU, ovu važnu strategiju. Sam proces izrade ovog dokumenta donio nam je mnogo – uspostavljena je saradnja ljudi iz različitih sektora na način kako se to ranije nije radilo.\nOvo je prva strategija koja je u potpunosti kreirana „iz zajednice“, u komunikaciji i saradnji poslovnih ljudi, profesora univerziteta, zaposlenih u državnoj administraciji, ali i predstavnika civilnog sektora. Više od 300 ljudi bilo je uključeno u njenu izradu, a polovina su bili predstavnici privrednog sektora. Zato vjerujemo da su definisani prioriteti oblasti u kojima Crna Gora može, ukoliko se fokusira, da kreira vrijednost visokog kvaliteta.\nPutem Strategije pametne specijalizacije regioni Evropske unije, kao i države kandidati, imaju iste ili slične prioritete, uspostavljaju zajednička tržišta, povezuju se i imaju pristup evropskim fondovima, ali i privatnim investicijama. Ovom strategijom definiše se tematski fokus aktivnosti istraživanja i inovacija, kako bismo djelovali skoncentrisano, udruženo i kako ne bismo rasipali nevelike resurse koje imamo.\nDAMJANOVIĆ: Najvećim uspjehom smatram uspješno realizovane konkurse za doktorska istraživanja i inovativne projekte, i to po najvišim standardima u kreiranju političkih instrumenata, njihovu uspješnu realizaciju i selekciju izuzetnih kandidata u oba konkursa. Posebno sam ponosna i na značajan pomak u realizaciji projekta Međunarodni institut za održive tehnologije – krupne infrastrukture bazirane na najsavremenijoj tehnologiji, a ponosna sam i što će Crna Gora uskoro usvojiti Strategiju pametne specijalizacije.\nVažan događaj u prošloj godini bio je i proširenje opsega korišćenja međunarodnih infrastruktura pridruživanjem Crne Gore najvećim evropskim istraživačkim centrima iz oblasti nauka o biološkim sistemima EMBL i EMBO, kao i pan-evropskoj naučnoj infrastrukturi za društvene nauke – Evropskom društvenom istraživanju.\nDAMJANOVIĆ: Početkom 2019. okončaćemo i treći konkurs koji je raspisan tokom ove godine – za naučno-istraživačke grantove, čiji je cilj podsticanje kvaliteta u naučno-istraživačkom radu. Za ovaj konkurs opredijelili smo milion eura. Nadamo se da ćemo 2019. godine uspješno okončati i novi konkurs za centre izvrsnosti (koji je otvoren do 28. marta), inicirati novi ciklus konkursa za inovativne i doktorske projekte, kao i da ćemo pilotirati finansiranje inovativnih startapova u fazi testiranja ideje.\nŽelimo da izgradimo dobar ambijent za inovativno preduzetništvo tako da ćemo se posvetiti realizaciji programa za startapove, zajedno sa kolegama iz drugih državnih organa, kao i samom zajednicom startapera. Međunarodni institut će ući u pripremnu fazu koja s tehničke strane mislim da neće imati poteškoća, ali ostaje nam važan posao da se na političkoj strani napravi iskorak i stabilniji dogovor svih država regiona, potpisivanjem memoranduma o razumijevanju. Planiran je i zvanični početak nove faze projekta događajem na visokom nivou u Crnoj Gori, na kojem će, nadamo se, učestvovati i sam komesar za nauku i inovacije Evropske komisije Karlos Moedas.\nDAMJANOVIĆ: Zahvaljujući podršci Evropske komisije, komesara za nauku i inovacije Karlosa Moedasa, odobrena su početna sredstva u iznosu od milion eura kako bismo počeli pripremnu fazu projekta, koja će trajati oko tri godine. Na nedavno održanom četvrtom sastanku Upravnog odbora u Beču odabran je koordinator, renomirani naučnik sa velikim menadžerskim iskustvom dr Horst Veninger. U toku je uspostavljanje projektne grupe koja će raditi pripremnu fazu, što podrazumijeva izradu detaljnog tehničkog projekta, biznis plana za finansiranje infrastrukture i operativnih troškova, kao i utvrđivanje uslova za lokaciju. Dobili smo zvaničnu podršku menadžmenta CERN-a kao i menadžmenta GSI instituta u Darmštatu, tako da će sjedišta pripremne faze biti upravo CERN (za projekat akceleratora) i GSI (za specifikaciju istraživačkih komponenti). Planirane aktivnosti tokom 2019. godine su od presudne važnosti za dalju realizaciju projekta.\nPotrebno je da ispunimo uslove da budemo uvršteni na Mapu puta za evropsku infrastrukturu (ESFRI Roadmap), što je ključno radi obezbjeđenja evropskih fondova za kasnije finansiranje u značajnom obimu. Jedan od uslova za apliciranje za ESFRI je utvrđivanje lokacije instituta, najkasnije do početka 2020. godine. Sve zainteresovane države regiona moći će da se kandiduju, a izbor će zavisiti od obezbjeđenja najboljih uslova. Tehnički projekat će biti rađen uz podršku eksperata iz CERN-a i GSI instituta, odnosno pokušaćemo da kreiramo tehnologiju za novu generaciju postrojenja za medicinska istraživanja i kancer terapiju pomoću težih jona.\nSve ovo ukazuje koliko nam je pružena međunarodna podrška i da zaista imamo šansu da realizujemo krupnu infrastrukturu unikatnu u svijetu. Zato je od izuzetne važnosti da se ovakva šansa za naš region ne ispusti, odnosno da se na političkoj strani napravi iskorak i stabilniji dogovor svih država regiona.


Košarkašice Zvezde ponovo bolje od Radničkog | Ritam Grada - vesti Kragujevac\nKošarkašice Zvezde ponovo bolje od Radničkog\nKošarkašice Radničkog nisu uspele da se revanširaju Crvenoj zvezdi za poraz iz prvog dela sezone. Beograđanke su pokazale zašto su na liderskoj poziciji, sa samo jednim porazom iz 14 utakmica i slavile rezultatom 92:61.\n„Crveno-bele“ su već na kraju prve četvrtine imale velikih 15 poena prednosti (28:13), a do odlaska na veliki odmor bilo je i „plus 20“ – 51:31.\nI u drugom poluvremenu Beograđanke su nastavile u istom ritmu, pa su u poslednji period igre ušle sa vođstvom od 31 poena, koje su sačuvale do samog kraja.\nUbedljivo najkorisnija košarkašica susreta bila je Ana Nikšić, sa indeksom 40 – 23 poena, 12 skokova i četiri ukradene lopte. U poraženom timu Aleksandra Katić postigla je 18 poena, Nikolina Milić 16, a Jelena Prvulović 14.\nUprkos ovom porazu Radnički u novu godinu ulazi sa trećeg mesta, a takmičenje se nastavlja 19. januara, kada gostuje Vrbas Medeli.


Stigli prvi snimci sa Marsa /foto/ - Sputnjik Srbija\n13:01 13 Jun 2021\n21:47 22.02.2021 Preuzmite kraći link\nAmerička svemirska agencija (NASA) prikazala je snimke sa rovera „Prezervans“, koji je ušao u atmosferu Marsa, spustio se i sleteo na crvenu planetu 18. februara, a mikrofon je takođe emitovao prvi audio-snimak zvukova sa ove planete, saopštila je večeras NASA.\nOd trenutka kada se aktivirao padobran, sistem kamera je prikazao čitav proces spuštanja, prikazujući dinamičnu vožnju rovera do kratera Jezero.\nSnimak započinje 11 kilometara iznad površine i prikazuje otvaranje najvećeg padobrana ikada poslatog van Zemlje, a video se završava dodirom rovera i kratera.\nFotografija koju je NASA objavila snimljena je 20. februara 2021. roverom „Perezeverans“\n„Za one koji se pitaju kako je spustiti se na Mars, zašto je to tako teško ili kako bi bilo kul da se to uradi, morate da gledate malo dalje. ’Prezervans‘ se tek zagreva i već nam je poslao neke istorijske snimke u istraživanju svemira. Potvrdio je izvanredan nivo na kojem je izgrađen i preciznost koja je neophodna da se napravi letelica i spusti rover na Mars“, rekao je vršilac dužnosti predsednika NASA Stiv Jurčjak.\nsnimci, NASA, putovanje na mars\n12:24 Ana Brnabić: Neka Kurti već jednom tuži


Mural sa likom generala Ratka Mladića, osuđenog za ratni zločin, na stambenoj zgradi u Njegoševoj ulici u beogradskoj opštini Vrčar ponovo je vrećen u prvobitno stanje neposredno nakon što je opština Vračar saopštila da je mural prekrečen po nalogu opštinske inspekcije. Kako javlja RTS, dvojica mladića došla su u Njegoševu ulicu ubrzo pošto je mural prekrečen, i počela da skidaju kreč sa njega. Prethodno je opština Vračar navela da je Odeljenje za inspekcijske poslove Vračara donelo 20. septembra 2021. godine rešenje kojim je stambenim zajednicama u ulici Njegoševa 38 i 38 b naloženo uklanjanje murala sa prednjeg dela zajedničke fasade, na osnovu njihovog zahteva. „S obzirom da do današnjeg dana nije postupljeno po navedenom Rešenju, a imajući u vidu da su u međuvremenu u istom predmetu podnete prijave novinara Antonele Rihe,\n26.11.2021 u 21:51\nDVANAESTI IGRAČ Dobar deo pretposlednje epizode premijerne sezone višestruko nagrađivane Netfliksove TV serije „Kruna” posvećen je priči o sudbini portreta Vinstona Čerčila, koji je povodom njegovog osamdesetog rođendana, a po narudžbi zastupnika oba doma britanskog parlamenta 1954. godine, naslikao modernistički slikar Grejem Saterlend. U standardno perfektnoj dramaturškoj obradi nenadmašne britanske televizijske produkcije, kroz razvijanje odnosa između već dobro ostarelog svetskog političara i umetnika na vrhuncu svoje stvaralačke zrelosti čije likove velemajstorski tumače „izvođači glumačkih radova” Džon Litgou i Stiven Dilejn, prikazana je neobična i uznemirujuća istorija slike koja danas više ne postoji. I sậm slikar, autor više od pet stotina ulja na platnu, Čerčil je\n19.11.2021 u 18:37\nIz Saveta Evrope pozvali vlast u Srbiji da ukloni Mladićev mural\nSTRAZBUR – Izvestioci Parlamentarne skupštine Saveta Evrope (PS SE) pozvali su danas vlasti u Srbiji da bez odlaganja uklone mural Ratka Mladića u Beogradu i preduzmu oštre mere protiv veličanja ratnih zločinaca. „Pjero Fasino (Italija) i Ijan Lidel-Grendžer (Ujedinjeno Kraljevstvo), Izvestioci Parlamentarne skupštine Saveta Evrope za monitoring Srbije, pozvali su vlasti u Srbiji da preduzmu nedvosmislene mere protiv veličanja osuđenih ratnih zločinaca i da uklone, bez odlaganja, mural u Beogradu koji veliča Ratka Mladića, osuđenog za ratne zločine i zločine protiv čovečnosti”, navodi se u saopštenju PS SE, preneo je Tanjug. „Zaprepašćeni smo neuspehom vlasti, uprkos odluci komunalne policije, da uklone ovaj nelegalno postavljen mural”, naveli su Fasino i Lidel Grendžer. Takođe,\n15.11.2021 u 22:55\nStojković dobio mural u Surdulici\nSelektor fudbalske reprezentacije Srbije Dragan Stojković Piksi dobio je mural u Surdulici, kao zahvalnost što je odveo "orlove" na Svetsko prvenstvo u Kataru, prenosi RTS. Na zidu stadiona Fudbalskog kluba "Radnik "u Surdulici oslikan je mural posvećen Draganu Stojkoviću Piksiju, selektoru fudbalske reprezentacije Srbije. U Klubu kažu da su verovali u naš plasman na Svetsko prvenstvo a da je mural bio vid podrške. Oslikan je i Dijego Maradona sa peharom sa Mundijala. Surduličani se nadaju da će posle Katara legendarni Piksi držati isti takav.\n13.11.2021 u 18:56\nZavršen protest „Mural mora pasti” na Cvetnom trgu\nProtest pod nazivom „Mural mora pasti” počeo je večeras oko 18.00 časova na Cvetnom trgu u Beogradu gde se okupila grupa ljudi koja je došla da izrazi nezadovoljstvo muralom u Njegoševoj ulici u Beogradu, javlja Tanjug. Među prisutnima na skupu predstavnika organizacija civilnog društva su aktivistkinja Aida Ćorović, Dobrica Veselinović iz incijative „Ne davimo Beograd”, predsednik Nove stranke Aris Movsesijan, bivši poslaniik DS Balša Božović. Prisutne su i Žene u crnom koje nose transparent „Nikada ne možemo zaboraviti genocid u Srebrenici”. Sa druge strane okupila se grupa mladića sa crnim maskama, među kojima je Pavle Bihali iz Levijatana, a koji uzvikuju parole - „Aida Srpkinjo”, „Aida ustašo”, kao i ime Ratka Mladića. Policija koja obezbeđuje skup i nalazi se na platou i oko


Obostrana spremnost za saradnju u više oblasti – ASinfo Portal\nObostrana spremnost za saradnju u više oblasti\nBANJALUKA, Ministar industrije, energetike i rudarstva Republike Srpske Petar Đokić izrazio je tokom razgovora u Kini sa Tun Daočijem, viceguvernerom kineske provnicije Hubei, zadovoljstvo zbog obostrane spremnosti za saradnju u više oblasti, a naročito u oblasti energetike i industrije.\n“Vlada Republike Srpske pružiće punu podršku kineskim kompanijama s ciljem realizacije započetih i budućih projekata”, rekao je Đokić, koji je u Kinu doputovao povodom učešća na Forumu o svjetskom proizvodnom kapacitetu i poslovnoj saradnji, a koji se sutra i u subotu, 20. oktobra, održava u gradu Vuhan u provinciji Hubei.\nDaoči je zahvalio Đokiću na dolasku u Kinu, istakavši da je za njih veoma značajno što će Vlada pružiti svu moguću podršku kineskim kompanijama, naročito kompaniji “Tri klisure” i Kineskoj međunarodnoj korporaciji za vode i električnu energiju /China International Water and Eletric Corporation – “CWE”/ u realizaciji projekata, a na osnovu potpisanog Memoranduma o saradnji.\nSastanku je prisustvovao i generalni direktor kineske kompanije “CWE” Liu Zeng, saopšteno je iz Ministarstva industrije, energetike i rudarstva Republike Srpske. Srna\n“Srbija je postala mjesto na kojem želite da investirate”\nKina: Privredni rast usporio na 6,5 odsto


srbijasport.net - Vesti - Superliga Srbije - Kragujevčani rešeni da pokažu svoje pravo lice na "Čairu"\nNema predaha za fudbalere Radničkog 1923. Samo tri dana nakon duela sa šampionom Srbije, beogradskom Crvenom zvezdom, na "Čika Dači", izabranike trenera Vladimira Radenkovića očekuje gostovanje niškom imenjaku u zaostaloj utakmici 13. kola Linglong Super lige Srbije, koja se igra u sredu, 3. novembra, od 16 časova na stadionu "Čair".\nU taboru kragujevačkog superligaša još uvek se sležu utisci nakon utakmice sa beogradskim “crveno-belima”. Šef struke “crvenih” sa “Čika Dače” Vladimir Radenković ističe da je jako zadovoljan utiskom koji su na njega ostavili mlađi igrači, ali ne i oni iskusniji, koji svojim ulaskom na teren u drugom poluvremenu nisu doneli željeni pomak u igri njegovog tima.\n– Imam samo reči hvale za sve te mlade momke koji su igrali jučerašnju utakmicu, počev od Ognjena Ilića, Damjanca, Blagojevića, Ristića, Arsenijevića, pa do golmana Lukića, koji jeste imao par grešaka prilikom ispucavanja lopte, ali je to momak koji se nakon jako teške povrede i duge pauze postepeno vraća u pravu formu. Sa druge strane, apsolutno sam nezadovoljan igrom iskusnijih igrača, od kojih se očekuje da upravo tim svojim iskustvom i igračkim kvalitetom koji poseduju čine temelj ove ekipe, na koji će se nadovezati svi ovi mlađi momci. Mislim da je taj njihov nivo i način igre apsolutno prevaziđen i neophodno je da to i oni sami shvate. Ja razumem da ti momci imaju neke stare zasluge, ali jednostavno oni moraju da isprave neke stvari u svom modelu igre. Ako svi mi iz stručnog štaba već mesecima unazad govorimo Filipoviću da se ne povlači stalno unazad, već da se odbrana igra unapred, onda nisu ni slučajni autogolovi. Ako se Varjačiću kaže da mora da podigne nivo igre u defanzivi jer je to jedan od zahteva modernog fudbala, onda on to jednostavno mora da prihvati. Ili ako se Kovačeviću i Tomiću priča da to što priđu jedan drugom na dva metra i onda počnu besomučno da se dodaju na šezdeset metara od protivničkog gola, pa urade neku fintu zbog koje će poskočiti par ljudi sa tribina, nije onaj konkretan fudbal kome težimo. Ili ako Saletu Jovanoviću mesecima govorimo da prilikom centaršuta sa desne strane on pokrije protivnički šesnasterac ofanzivno, a on i dalje stoji na dvadeset metara od gola, i da ne nabrajam dalje. Da se razumemo, ja sa igračima imam jedan jako iskren i otvoren odnos i sve ovo što sam sada rekao pred medijima, isto to ću reći i njima u svlačionici. Ja znam da se možda dosta ljudi neće složiti sa ovom mojom konstatacijom, ali sam eto osetio potrebu da sve ovo kažem – poručio je u svom podužoj analizi protekle utakmice sa Crvenom zvezdom kormilar kragujevačkog superligaša, nakon čega se posvetio predstojećem gostovanju u Nišu:\n- Imamo jako kratak vremenski period za oporavak ekipe i njenu pripremu za predstojeću utakmicu. Niški Radnički je ekipa koja je dobro reagovala na promenu trenera. Imaju dva-tri sistema igre koja menjaju u zavisnosti od protivnika. Iskreno, nisam pesimista i verujem da će ovi iskusniji igrači uspeti da podignu svoj nivo igre i da će uz podršku mlađih saigrača vratiti ekipu na pravi put. I dalje imamo problema sa odsustvom nekolicine igrača, ali sam uveren da će ovi momci koji budu u sredu istrčali na teren niškog “Čaira” ispuniti očekivanja – optimista je Radenković.\nNakon četiri uzastopna poraza u prvenstvu, jasno je da Kragujevčani ne mogu sebi priuštiti još jedan neuspeh. Zbog toga treba očekivati jedno novo, “umiveno” lice “crvenih” u Nišu, koje bi trebalo da rezultuje prekidom negativnog rezultatskog niza.\n- Mi nastojimo da u svaku utakmicu uđemo sa određenom dozom rizika. Tako je bilo i u početnoj fazi utakmice protiv Zvezde ili sa Vojvodinom u Novom Sadu. Svakako da ćemo težiti ka većem posedu lopte, ali on sam po sebi ne znači ništa ukoliko smo daleko od protivničkog gola. Uostalom, to dokazuju i neke naše prethodne utakmice, recimo protiv Kolubare, Radnika iz Surdulice ili poslednjih dvadesetak minuta protiv Crvene zvezde. Ja zaista ne želim da gledam taj fudbal sa četiristo dodira na sedamdeset metara od protivničkog gola. To ničemu ne vodi i na meni kao treneru je da promenim taj pristup kod mojih igrača, da ih nateram da teže konkretnijoj igri, ka napred, i da smanje te neke nesigurnosti u defanzivi, koje su dovele do toga da budemo jedna od ekipa sa najviše primljenih golova u Super ligi – konstatovao je Radenković.\nStrateg “crvenih” ni na “Čairu” najverovatnije neće moći da računa na jednog od glavnih šrafova u igri svoje ekipe, iskusnog Marka Mirića, koji je već duže vreme van stroja zbog rupture zadnje lože. Mirićevo odsustvo pokušaće da nadomeste preostali igrači iz ofanzivnog reda, među kojima je i Saša Jovanović, koji se nakon preležanog kovida ponovo vratio u tim.\n- Očekuje nas još jedna izuzetno zahtevna utakmica protiv kvalitetne ekipe Radničkog iz Niša, koja je prošla kroz jedan turbulentan period. Sigurno da nam nije lako nakon četiri poraza u nizu i da smo se svi uželeli pobedničke atmosfere. Daćemo sve od sebe da pokažemo koliko vredimo i nadam se da ćemo uspeti da donesemo sva tri boda u Kragujevac – poručio je Jovanović.\nInače, Kragujevčani se nisu baš sjajno proveli na poslednja dva gostovanja na “Čairu”, ali će sada imati priliku da okončaju ovu neslavnu tradiciju i vrate se kući sa dragocenim prtljagom u vidu preko potrebnih prvenstvenih bodova.\nUtakmicu iz Niša direktno će prenositi Televizija Arena sport na svom prvom kanalu, dok će Televizija Kragujevac emitovati odložen snimak susreta.\nSuperliga Srbije Muškarci Linglong Superliga Srbije Radnički 1923 Radnički (N) Srbija Šumadijski okrug Kragujevac-Stari Grad Kragujevac